Tokom zvanične posjete predsjednika Evropskog vijeća Donalda Tuska Bosni i Hercegovini, EIB je danas odobrila dva kredita ukupne vrijednosti od 150 miliona eura za izgradnju autoceste, navodi se u saopćenju Evropske investicione banke.\nKreditima koji su odobreni Bosni i Hercegovini će se finansirati dva dijela trans-evropske mreže koridora „Koridor 5C”, koji povezuje Budimpeštu i istočnu Hrvatsku s Jadranskom obalom kroz Bosnu i Hercegovinu. Oni su dio EIB-ove Inicijative ekonomske otpornosti koja ima za cilj poboljšanje uvjeta života i stabilizaciju privreda koje su pogođene konfliktom ili migracijama. Krediti će pomoći konsolidaciji osnova privrede i olakšati proces pristupanja Evropskoj uniji.\nEIB je do sada odobrila finansiranje projekata u vrijednosti od skoro 2,5 milijarde eura u Bosni i Hercegovini, uključujući i današnje kredite, i već je uložila skoro 700 miliona eura na zapadnom Balkanu kao doprinos ekonomskoj otpornosti u regionu.\nPotpredsjednik EIB-a Dario Scanapieco prokomentirao je: „Bosna i Hercegovina pokazuje odlučnost da nastavi svoj put ka evropskoj integraciji i EIB je spremna da pomogne finansiranjem i savjetima. Danas odobreni krediti pokazuju za šta se Inicijativa za ekonomsku otpornost zalaže: pomaganje zemljama da prevaziđu posljedice migracione krize i za stvaranje bolje budućnosti za njihove građane.”\nAutocesta Koridor 5C proširuje mrežu TEN-T, koja se prostire duž Evrope na susjedne zemlje. Očekuje se da projekt olakša trgovinu, razvije turizam, promovira regionalni i nacionalni ekonomski rast i na kraju, doprinese ekonomskom i društvenom povezivanju u regionu. Projekt će smanjiti vrijeme putovanja i gužve u saobraćaju i povećati sigurnost na putevima.\nVećim kreditom od 100 miliona eura će se finansirati dionica Koridora 5C južno od Mostara: izgradnja autoceste s naplatnim rampama u dužini od 21 kilometra, uključujući dupli tunel dužine 2,6 kilometara i pomoćne konstrukcije između južnog Mostara i Počitelja na jugu Bosne i Hercegovine.\nDrugi projekt, koji se finansira evropskim kreditom od 50 miliona eura, Zenica Sjever: izgradnja nove dionice autoceste sanaplatnim rampama u dužini od 2,8 km, uključujući dupli tunel dužine 2,4 km i pomoćne konstrukcije između Ponirka i Vrača u centralnom dijelu zemlje.\nBanka s jedne strane učestvuje s vlastima Bosne i Hercegovine kao glavni finansijer za odobrenje investicionog kredita od Evropske unije od 19,4 miliona eura koje je trenutno u proceduri odobrenja za dionicu Zenica Sjever, a s druge strane traži odobrenje dodatnog investicionog kredita Evropske unije za dionicu Mostar Jug od Investicionog okvira za zapadni Balkan (Western Balkan Investment Framework, WBIF). WBIF je regionalni instrument za kombinovano finansiranje koji kombinira kredite iz budžeta Evropske unije i kredite koji pružaju podršku društveno-ekonomskom razvoju regiona, navodi se u saopćenju.\nDonald Tusk EIB Evropska investiciona banka


NOVI BEOGRAD JURI PRVO MESTO PRED PLEJ-OF: Četa Dejana Jovovića u derbiju kola gostuje Crvenoj zvezdi – NBGD Vesti\nNOVI BEOGRAD JURI PRVO MESTO PRED PLEJ-OF: Četa Dejana Jovovića u derbiju kola gostuje Crvenoj zvezdi\nLider na tabeli domaćeg vaterpolo šampionata, ekipa Novog Beograda, u čevrtom kolu druge faze Superlige Srbije gostuje Crvenoj zvezdi.\nMeč se igra u subotu, na bazenu Milan Gale Muškatirović sa početkom u 20 časova, ali bez prisustva publike zbog kazne Disciplinske komisije Vaterpolo saveza Srbije usled propusta crveno-belih u organizaciji meča sa Šapcem.\nNovobeograđani su i dalje jedina ekipa bez poraza u domaćem prvenstvu, a u prethodnih 12 mečeva imaju isto toliko pobeda, dok je Crvena zvezda na četvrtoj poziciji na tabeli. Važnost meča za Novobeograđane ogleda se u činjenici što bi eventualnom pobedom obezbedili prvo mesto pred plej-of.\n– Svaka naredna utakmica za nas je najvažnija. Sledi nam duel sa Crvenom zvezdom tako da nam je taj meč u potpunosti u fokusu – kaže u najavi meča sa crveno-belima trener Novog Beograda Dejan Jovović i dodaje:\n– Iskoristili smo prethodnih desetak dana bez takmičarskim mečeva da dodatno popravimo fizičku spremu. Takođe, Imali smo igrače koji su bili na mini pripremama sa reprezentacijom, koji su kroz jak rad na treninzima sigurno podigli nivo svoje forme – konstatovao je Jovović.\nO predstojećem rivalu strateg Novobeograđana imao je samo reči hvale:\n– Crvena zvezda je veoma ozbiljna ekipa, koja igra vrlo specifičan vaterpolo. Imaju dosta kvalitetnih pojedinaca koji su u stanju da svojim individualnim potezima u napadu reše pitanje pobednika. U ovom duelu mi pre svega treba da se fokusiramo na izuzetno jaku igru u odbrani, ali i da pokušamo da nametnemo jak ritmu tokom čitavog meča. Taj jak intezitet koji želimo u ovom duelu sa Zvezdom bio bi nam i najbolja moguća priprema za utakmicu sa Brešom u Ligi šampiona koja nam potom sledi.\nNa pitanje o zdravstvenom biltenu u ekipi Jovović je rekao:\n– Ekipa je u kompletnom sastavu. Nedostajaće nam samo Nika Šušiašvili koji ma obaveze sa reprezentacijom Gruzije u kvalifikacijama za Evropsko prvenstvo. Svi ostalki igrači su spremni i nadam se jednoj zaista dobroj i kvalitetnoj utakmici sa Zvezdom.\nU prvom duelu ove dve ekipe u šampionatu Srbije, Novobeograđani su slavili ubedljivim rezultatom 18:10. Ipak, prvotimac Novog Beograda i dugogodišnji reprezentativac Nikola Jakšić poziva na oprez:\n– Izuzetno poštujemo ekipu Crvene zvezde, koja u svojim redovima ima vrlo kvalitetne igrače. Potrudićemo se da ovu utakmicu na najbolji mogući način iskoristimo kao pripremu za veoma teško gostovanje Breši u Ligi šampiona. Nadam se da ćemo imati potreban nivo agresivnosti u odbrani i da ćemo zabeležiti još jednu pobedu – zaključio je Jakšić.


Sava Neživotno osiguranje: rast premije i u 2019. - Sve o osiguranju\n16. jula 2019.\tVesti 372 Pregleda\nZa šest mesesi 2019. godine u odnosu na isti period prethodne godine, ukupan iznos fakturisane premije neživotnih osiguranja porastao je za 10 odsto. Najveći uticaj na rast premije ostvaren je u segmentu ostalih imovinskih osiguranja – 36 odsto, kao i u prodaji auto kaska, koja je u ovom periodu u odnosu na isti period u 2018. godini porasla za 32 odsto.\nTakođe, značajan rast premije postignut je u segmentu osiguranja od opšte odgovornosti – 208 odsto.\nOstvaren je rast premije dobrovoljnog zdravstvenog osiguranja za 7 odsto u odnosu na isti period prošle godine.\nProšla godina za Sava neživotno osiguranje je bila rekordna godina, ne samo po ostvarenoj dobiti, već i po mnogim parametrima koji su važni za poslovanje osiguravajućih kompanija.\nPremija osiguranja u 2018. godini u odnosu na 2017. godinu porasla je za 14,1 odsto, što je 72 odsto više u odnosu na rast tržišta neživotnih osiguranja (8,2 odsto). Najveći rast je ostvaren kod imovinskih osiguranja – preko 36 odsto u odnosu na prošlu godinu.\nSava neživotno osiguranje u 2018. godini ostvarilo je najveći iznos dobiti od početka rada pod imenom Sava osiguranje. Posle oporezivanja, iznosila je više od jedan milion evra. Na ostvarenje dobiti u prošloj godini, pored dominantnog uticaja porasta portfelja Društva, značajan doprinos omogućilo je i povećanje efikasnosti poslovanja. Takođe, na rezultate Društva uticalo je i, odlukom matične kompanije Sava Re iz Ljubljane, pripajanje Energoprojekt Garant osiguranja Društvu, krajem 2018. godine.\nPrethodni tekst Dunav: povoljnosti uz polisu putnog osiguranja\nSledeći tekst Wiener Städtische osiguranje kupilo poslovnu zgradu „Anex“ u Beogradu\n3. novembra 2015.\t122,183\n14. februara 2018.\t10,995


Obama priznaje legitimitet siirijskog opozicionog saveta\nPredsednik SAD Barak Obama izjavio je da je najveća sirijska opoziciona grupa jedini "legitimni predstavnik" naroda Sirije i da je ujedinjenje opozicije u toj zemlji "veliki korak" u okviru diplomatskih napora za obaranje režima predsednika Bašara el-Asada.\n"Naravno, uz to priznanje ide i odgovornost. Kako bismo bili sigurni da će se organizovati na odgovarajući način, da predstavljaju sve strane, da se posvete političkoj tranziciji koja poštuje prava žena i manjina", kazao je Obama u intervjuu televiziji Ej-Bi-Si (ABC).\nPriznanjem saveta kao jedinog predstavnika sirijskog naroda SAD su se pridružile stavu Velike Britanije, Francuske i nekoliko arapskih zemalja, zauzetom nedugo po formiranju tog tela na sastanku predstavnika sirijske opozicije prošlog meseca u Kataru.\nObamina administracija priznanjem sirijskog opozicionog saveta želi da ograniči uticaj sirijskih ekstremističkih pobunjeničkih grupa povezanih sa Al Kaidom.\nOčekuje se da će američko priznanje sirijskog opozicionog saveta biti u centru današnje međunarodne konferencije posvećene krizi u Siriji koja se održava u Marakešu.


Pametna tastatura Click&Touch 2 je osvojila priznanje Red Dot Award: Product Design 2021 - BIGportal.ba\n6 Maja, 2021 6 Maja, 2021 01100\nPrestigio Click&Touch 2 je uređaj koji u sebi objedinjuje tastaturu sa tasterima, klizačima na dodir, dodirnu tablu („touchpad“) i računarski miš. Može da se poveže sa bilo kojim uređajem, bilo da se radi o tabletu, pametnom telefonu, računaru, pametnom televizoru, igračkoj konzoli ili interaktivnoj tabli.\nUređaj Click&Touch 2 predstavlja već drugu generaciju multimedijalnih tastatura kompanije Prestigio. Model iz prve generacije ovih tastatura takođe je osvojio priznanja u četiri kategorije na dodeli nagrada za dizajn ”Red Dot’’ 2020. godine.\n”Našu paletu proizvoda zasnovanih na TouchOnKeysTM tehnologiji smo ove godine obogatili za još jedan uređaj koji je izgledom još tanji, samostalniji u radu i funkcionalniji. Smatramo da TouchOnKeysTM tehnologija ima veliki potencijal i planiramo da je primenimo i u izradi drugih uređaja. Na primer, uveliko radimo na dizajnu laptop računara zasnovanog na TouchOnKeysTM tehnologiji, kao i na više vrsta tastatura,” rekao je izvršni direktor ASBIS-a Serhej Kostevič.\n“TouchOnKeysTM tehnologija je u stalnom razvoju, to jest, mi neprestano radimo na njenim poboljšanjima,” rekao je Mihail Krupenkov, suosnivač kompanije Clevetura DOO. „Trenutno radimo na pozadinskom osvetljenju uređaja, povećanju osetljivosti senzora i pripremamo druge korisne nadogradnje.“


Vojvođanski građanski centar organizovao studijsku posetu Ovčari - Javni servis\nVojvođanski građanski centar organizovao studijsku posetu Ovčari\nVojvođanski građanski centar saopštio je danas da je organizovao još jednu posetu mladih iz Vojvodine Vukovarskoj bolnici i spomen-domu Ovčara, u cilju edukacije i podizanja svesti o dešavanjima tokom rata '90-tih godina.\nMesto egzekucije na poljoprivrednom dobru „Ovčara“. Foto: Perun\n“U vremenu dominatnog nacionalističkog i revizionističkog narativa, u jeku dizanja spomenika, promocija knjiga osuđenih ratnih zločinaca i njihovog veličanja posebno je važno mladima ponuditi činjenice i kontekst dešavanja tokom rata kao i direktne kontakte sa mestima stradanja i žrtvama ratnih zločina”, naveo je VCC.\nPodsetili su da je nedavno u Novom Sadu otkrivena spomen-ploča komandantu Novosadskog korpusa nekadašnje Jugoslovenske narodne armije Mladenu Bratiću koji je komandovao napadom na Vukovar, i da je povodom toga koalicija Građanska Vojvodina, čiji je deo i VCC, istakla da je to bila “jedna od najsramnijih vojnih operacija u modernoj istoriji ratovanja koja je zauvek iscrtala sramotu uz ime našeg grada”.\n“Na samo 80 kilometara od Novog Sada, 1991. godine, jedan grad i ljudi u njemu su bili pod opsadom i svakodnevno 87 dana granatirani od strane JNA i srpskih paravojnih jedinica, između ostalog formiranih i inspirisanih delovanjem i dan-danas aktivne parlamentarne stranke Vojislava Šešelja”, naveo je VCC.\nPodsetili su da je za vreme opsade Vukovara poginulo više od 1.000, a ranjeno oko 25.000 ljudi.\n“Grad je bio izložen varvarskom uništavanju, urbicidu i kulturocidu. Nakon pada grada izvršen je masovni zločin na poljoprivrednom dobru Ovčara, nadomak Vukovara, kada je maltretirano, opljačkano i ubijeno najmanje 200 ratnih zarobljenika, prethodno odvedenih iz Vukovarske bolnice”, piše u saopštenju.\nZa zločine u Vukovaru Međunarodni tribunal u Hagu je optužio nekadašnjeg gradonačelnika tog grada Slavka Dokmanovića, trojicu bivših oficira JNA – Mileta Mrkšića, Veselina Šljivančanina i Miroslava Radića, i bivšeg predsednika “vlade” te oblasti Gorana Hadžića.\nDokmanović je uhapšen u junu 1997, a godinu dana kasnije izvršio je samoubistvo u pritvorskoj jedinici tribunala. Mile Mrkšić je osuđen na 20 godina zatvora, Veselin Šljivančanin pravosnažno na 10 i u međuvremenu je pušten na prevremenu slobodu, a Miroslava Radića Haški tribunal je oslobodio krivice.\nHaški optuženik Goran Hadžić je od 16. jula 2004, kada je otpečaćena optužnica protiv njega, bio u bekstvu do jula 2011, kada je uhapšen i izručen Tribunalu u Hagu, gde mu se sudilo za ratne zločine nad hrvatskim i drugim nesrpskim stanovništvom u istočnoj Slavoniji, ali je suđenje suspendovano u aprilu 2016. zbog njegove bolesti od koje je u julu i umro.\nPred srpskim pravosuđem 15 osoba je pravosnažno osuđeno na višegodišnje kazne zatvora zbog ratnih zločina na teritoriji Vukovara 1991. godine.


RTS :: Venecijanska komisija: Revidirani nacrt ustavnih amandmana ispunjava većinu ključnih preporuka\nPolitika Venecijanska komisija: Revidirani nacrt ustavnih amandmana ispunjava većinu ključnih preporuka\nsreda, 24. nov 2021, 14:22 -> 14:52\nVenecijanska komisija: Revidirani nacrt ustavnih amandmana ispunjava većinu ključnih preporuka\nRevidirani nacrt ustavnih amandmana o pravosuđu u Srbiji ispunjava "većinu ključnih preporuka", ocenila je Venecijanska komisija i poručila da je njihova "puna i brza implementacija ključna".\nTelo stručnjaka za ustavno pravo Saveta Evrope u novom hitnom mišljenju o revidiranom nacrtu ustavnih amandmana u Srbiji, konstatuje da "treba pozdraviti" činjenicu da je ispunjena većina ključnih preporuka iz oktobarskog mišljenja, a pre svega ona o sastavu Visokog saveta sudstva.\n"Revidirani ustavni amandmani, ako budu usvojeni, imaju potencijal da donesu značajne pozitivne promene u srpskom pravosuđu, ali mnogo će zavisiti od njihove primene. Sadašnja ustavna reforma je neophodan i važan prvi korak u procesu, ali ne predstavlja završetak ovog procesa. Zakonske izmene neophodne za punu implementaciju ustavnih amandmana trebalo bi da budu pripremljene po hitnom postupku", naglašava Venecijanska komisija.\nDodaje se da nije poštovana preporuka o mehanizmu protiv zastoja u procesu izbora članova Visokog saveta sudstva, a da je preporuka o sastavu Visokog saveta tužilaca samo delimično poštovana.\nU Venecijanskoj komisiji naglašavaju da za preporuke koje nisu poštovane postoji prostor da se sprovedu kroz zakonske izmene.\nU mišljenju se posebno ističe da novi Visoki savet sudstva i novi Visoki savet tužilaca ne bi trebalo da se formiraju sve dok se ne usvoje relevantni organski zakoni koji utvrđuju neophodne uslove za (ne)podobnosti kandidata.\nVenecijanska komisija ponavlja važnost inkluzivnih konsultacija sa opozicijom, civilnim društvom, i institira na transparentnosti, s obzirom na ustavni referendum kome treba da prethodi objektivna kampanja informisanja javnosti.\nOdata počast i zapaljene sveće na mestu gde je ubijen Oliver Ivanović\n-1° C ° C -3° C -4° C ° C -5° C


Pioneer AV receiver VSX-S520-B cena, cene Srbija, prodaja Beograd Novi Sad Niš\nPioneer AV receiver VSX-S520-B cene\nAV receiver Pioneer VSX-S520-B, 6,2... specifikacija\nAV receiver Pioneer VSX-S520-B, 6,2\n36.990 din - 37.800 din\n339.990 din - 359.999 din\nEPonuda nije internet prodavnica već Vam omogućava da brzo i lako nađete Pioneer AV receiver VSX-S520-B po najjeftinijoj ceni. Naš cilj je da kupci budu što bolje informisani o ponudi Pioneer AV receiver VSX-S520-B na tržištu Srbije. Vrlo lako nalazite željeni proizvod za kategoriju Risiveri/Tjuneri cene, ne morate da lutate od sajta do sajta za Pioneer Risiveri/Tjuneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Pioneer AV receiver VSX-S520-B sa PRODAVCEM. EPonuda ne može da garantuje potpunu tačnost specifikacije i slika za Pioneer AV receiver VSX-S520-B. Pre kupovine, podatke za Pioneer AV receiver VSX-S520-B proverite na sajtu PROIZVOĐAČA.\nPioneer VSX-LX503-B AV risiverPioneer VSX-LX303-B AV risiverPioneer VSX-933-B AV risiverPioneer AV RISIVER FS-W40-WPioneer AV RISIVER VSX-S520D-SPioneer AV RISIVER VSX-S520D-BPioneer AV RISIVER SC-LX801-BPioneer AV RISIVER SC-LX502-BPioneer AV Receiver SX-10AE, 100W, BluetoothPioneer SC-LX901-B AVPioneer VSX-330-K AVPioneer VSX-S510-W\ncena od 339.990,00 din\ncena od 61.799,00 din\nYamaha R-N303D stereo risiver\ncena od 43.199,00 din\nYamaha R-S202D Stereo Risiver Crni\ncena od 27.590,00 din\nRotel T14 FM tjuner DAB plus internet radio UpnP player


Kongres kliničke hemije i laboratorijske medicine Merkur\nMerkur u korak sa svetskim…\nKongres kliničke hemije i laboratorijske medicine\nRukovodilac Merkurove laboratorije mr ph Dragana Vranić posetila je 23-ći Kongres kliničke hemije i laboratorijske medicine EUROMEDLAB održan u Barseloni 19.-23.maja. Ovaj put organizovan je u cilju edukacije, praćenja najnovijih trendova iz laboratorijske medicine I dijagnostike, razmene iskustava I stvaranja novih kontakata.\nOvaj kongres okupio je eminentne predavače sa svih kontinenata: iz Kine, Indije, Azije, Amerike, Skandinavskih zemalja I svih Evropskih zemalja. Kongres je pored predavanja uključio veliki broj obuka, radionica i work shopova uz prezentaciju najsavremenije laboratorijske opreme vodećih svetskih proizvođači laboratorijske dijagnostike. Razmena iskustava sa kolegama i uspostavljanje novih kontakata jedan su od značajnih efekata koji su ostareni prisustvom na ovom kongresu.\nMr ph Dragana je imala priliku da tokom boravka u Barseloni poseti najpoznatije fabrike za reagense I automatske analizatore, od kojih se jedan BIOSYSTEMS već primenjuje u Merkurovoj laboratoriji.\nMerkurova laboratorija opremljena je u skladu sa svetskim standardima iz oblasti savremene laboratorijske dijagnostike. Poslednjih godina intenzivno se radi na praćenu trendova iz ove oblasti I stalnom osavremenjavanju kako u pogledu aparature tako i edukacije kadra. Poslednja inovacija u Mekurovoj laboratoriji je još jedan novi hematološki apparat, potpuno automatizovan kao i apparat za krvne slike sa leukocitarnom formulom i 5 part difencijacijom, poznate kineske kompanije Mindray.\nVrhunska opremljenost Merkurove laboratorije omogućava određivanje svih biohemijskih i mikrobiloških analiza brzo, efikasano i povoljno, bez uputa i zakazivanja. Merkurova moderna laboratorija pruža mogućnost svim gostima da tokom boravka u Vrnjačkoj Banji urade široku paletu standardnih i specifičnih laboratorijskih analiza koje pokrivaju sve oblasti medicine. Nalazi se u zgradi Termomineralnog kupatila u centralnom parku. Bez uputa i zakazivanja, po najpovoljnijim cenama mogu se izvršiti sve neophodne analize i dobiti tumačenje rezultata. U kratkom vremenskom roku, za 15 minuta rezultati se mogu preuzeti, a oni malo zahtevniji u roku od sat vremena. Usluge laboratorije su na raspolaganju gostima Merkura, ali i svim građanima Vrnjačke Banje i okoline, koji na veoma brz, efikasan i povoljan način mogu dobiti rezultate svih analiza.\nCategory: AktivnostiBy Bojana Beljić 31. маја 2019.\nPreviousPrevious post:Novi turisti dolaze u Merkur iz KrasnodaraNextNext post:Bazar zdravlja


RTCG - Radio Televizija Crne Gore - Nacionalni javni servis :: Politika :: Ili eksperti ili partijski činovnici\n26. 11. 2020. 06:26 >> 06:26 3\nANALITIČARI O MINISTRIMA\nNajava da će neki političari ući u Vladu je zanimljiva zbog momenta koji je izabran, a koji je i bez tog momenta veoma komplikovan za formiranje vlade, smatra Boris Raonić, predsjednik Građanske alijanse.\nOn ističe da, bez obzira da li je namjerna opstrukcija ili želja da se kapitalizuje momenat, svakako nije odgovoran politički potez i zasigurno će trajno kvalifikovati jednu od dvije figure koje su se međusobno demantovale u ovom sporu.\n"Za predložene ministre bi to značilo da bi bili teško izabrani, a povjerenje javnosti bi teško mogli da steknu. Sami ministri činom izbora postaju političke figure, koje imaju svoj ideološki i vrednosni okvir, ali bi bilo nefer prema ostalim konstituentima, prvenstveno Demokratama i Demokratskom frontu, da neke druge partije imaju članove u vladi za razliku od njih", navodi Raonić.\nAnalitičar i izvršni direktor Centra za građanske slobode (Cegas) Boris Marić smatra da bi bilo koji partijski angažman narušavao princip na kome se formira nova vlada, a to je ekspertski.\n"Izabran je termin ekspertska. Lično držim da će biti dominantno vlada stručnih i vanstranačkih ljudi. Dominantno, jer je najavljen i izvjestan jedan izuzetak. Znači dok traje mandat vladi oni koji su ušli u nju kao stručnjaci, neopterećeni partijskim angažmanom, tako treba i da završe mandat u vladi", smatra Marić.\nIstiče i da nakon završenog mandata imaju pravo da biraju hoće li ili neće biti dio neke partije kao uostalom i svaki slobodan čovjek.\n"Naravno, to su slobodni ljudi i nakon odrađenog mandata imaju sva prava, pa i da se politički i partijski aktiviraju, što bi mogao biti dodatni kvalitet za crnogorsku političku scenu. Ali samo nakon isteka angažmana u novoj vladi", poručuje Marić.\nMandatar bez odgovora\nOd mandatara Zdravka Krivokapića Dan juče nije dobio odgovor na pitanje ima li među predloženim kandidatima za buduće ministre i onih koji pripadaju nekim političkim partijama, konkretno partiji koju planira da formira nikšićki biznismen Miodrag Daka Davidović.\nKonfuziju među građanima tokom sedmice unijela je Davidovićeva izjava da u partiji koju osniva imaju makar tri kandidata iz Krivokapićeve vlade. To je bio odgovor na tvrdnju mandatara da nijedan od kandidata ne pripada nijednoj partiji, pa ni stranci koju osniva Davidović.\nBoris Raonić Boris Marić Ekspertska vlada\nSkupština da pokrene reforme u pravosuđu\n07. 01. 2021. 4\n27. 12. 2020. 33\nObjaviti dokumenta o zaduženju, ali i ostale ugovore


Dinkić: Visoka peć u Smederevu startuje u ponedeljak\nObjavljeno:15. aprila 2013.\nMinistar finansija i privrede Mlađan Dinkić rekao je gostujući u emisiji „Između dve vatre“ na TV B92 da će ruski kredit od 500 miliona dolara biti upotrebljen za otplatu starih kredita, da će visoka peć u Smederevu biti upaljena narednog ponedeljka i da su sa Ujedinjenim Arapskim Emiratima dogovorena ulaganja od jedne milijarde dolara.\nDinkić je najavio da će jednom ratom od 400 miliona dolara, a sledećom istovetnom na jesen, biti otplaćen dug Londonskom klubu, uzet pod nepovoljnim uslovima.\nNajavljujući paljenje peći idućeg ponedeljka u smederevskoj Železari, Dinkić je rekao da država neće uvek voditi to preduzeće, ali da je vratila na ovaj način 5.000 radnika na posao i da je već ugovorila prodaju celokupne proizvodnje čelika.\nCilj je, prema njegovim rečima, da se nađe strateški partner za firmu, a pregovori se već vode sa jednom velikom evropskom kompanijom.\nDinkić je objasnio i da je Srbija prilikom nedavne posete Moskvi, tražila da u Rusiju izveze ove godine 10.000 Fijatovih vozila, naredne pet puta više, a godinu dana kasnije 100.000 automobila iz Kragujevca, ali da je ruski predsednik Putin za sada odobrio kontigent za ovu godinu. Zauzvrat, Srbija će pod istim, bescarinskim uslovima, morati da uveze 10.000 ruskih vozila.\nMinistar je još jednom ponovio da davanjem subvencija za otvaranje novih radnih mesta nije data privilegija Fijatu, već da je rukovodstvo samo odlučilo da tako dobijen novac usmeri ka jevtinijem plasmanu određenog broja vozila na srpsko tržište.\nOn je poručio svakom stranom proizvođaču vozila da otvori fabriku u Srbiji, i da će od države dobiti iste subvencije.\nPodsećajući da 2008. godine niko nije verovao da će Fijat doći u Srbiju, a sada je najveći izvoznik, Dinkić je podsetio da su sa Ujedinjenim Arapskim Emiratima prvi zvanični kontakti napravljeni oktobra prošle godine a da je do sada već dogovorena jedna mlijarda dolara ulaganja iz te zemlje u Srbiju.\nDinkić je rekao da je država od 2000.godine uzela mnogo kredita, ali malo povukla, i da nije bio problem novac već znanje da se taj novac iskoristi.


“Zelene brigade” kreću u čišćenje javnih površina – Udruženje Reciklera Srbije\nFebruary 12, 2019\tod Recikleri Srbije\tu Vesti\nZelena stranka oformila je Zelene brigade koje će otpočeti akciju čišćenja igrališta, parkova, zelenih površina između zgrada i drugih javnih površina širom Srbije, najavio je predsednik te stranke i narodni poslanik Goran Čabradi.\n– Naša akcija počinje danas u Novom Sadu kod porodilišta, a zatim nastavljamo u Beogradu i ostalim gradovima i mestima u Srbiji – navodi Čabradi.\nTokom akcije, koja će trajati cele godine, zelene brigade će uklanjati otpad sa javnih površina, a Čabradi navodi da Zelena stranka polazi od toga da ni najorganizovanije komunalne službe ne mogu očistiti sve površine koje koriste građani, ako se ne vodi računa o zajedničkoj higijeni.\n– Želimo da pokažemo kako treba čuvati, kako se čuvaju zajednički prostori izvan ulica i trotoara i da neodgovorni odnos zamenimo odgovornim pristupom. Ovo je prilika svakome od nas da pomogne svojoj zajednici. Cilj nam da okupimo građane i zajedno učinimo nešto konkretno za dobrobit naše zajednice, ne moraš voleti politiku, voli svoj kraj i učini nešto za njega – poručio je Čabradi.\nZelena stranka koja je inicirala izgradnju savremenog reciklažnog centra, usklađenog s evropskim standardima, podržava plan Gradske uprave da se izgradi regionalna deponija i prečistač otpadnih voda.\n– Novi Sad je najveći grad Vojvodine i ekonomski je opravdano da se na njegovoj teritoriji izgradi sistem za prikupljanje i preradu smeća – smatra Slobodan Cvetković, predsednik novosadskog odbora Zelene stranke – Smatramo da rešavanje problema sa smetilištima urgentno političko i životno pitanje, a tome treba dodati i da Novi Sad trenutno na otpadu izgubi oko dva miliona evra profita.\nOtpad vredan 100 miliona evra\nZelena stranka je iznela podatak da je Novi Sad tokom prethodnih 35 godina bacio otpad vredan oko 100 miliona evra i umesto da taj novac vrati, napravio je ekološku bombu od gradske deponije smeća na koju se svaki dan baca 440 tona otpada.\n– Zato Novi Sad mora hitno sanirati deponiju, reorganizovati JKP „Gradska čistoća“ i izgraditi savremeni regionalni reciklažni centar, koji bi mogao donositi dva miliona evra dobiti godišnje – ocenjuje Zelena stranka.\nZelena stranka izražava očekivanje da će nova deponija biti izgrađena u skladu sa rešenjima koja su primenjena u Austriji i Nemačkoj i smatra da je koncesija nejjeftiniji i najsvrshodniji model kako za građane, tako i za grad, jer takav vid investicije garantuje kvalitet usluge. Koncesija, kako navode, trajala bi 10-15 godina, nakon čega bi sistem ostao u vlasništvu grada.\n– Potrebno je raspisati međunarodni tender i odabrati ponuđača koji ima iskustvo i opremu i nudi prihvatljivu cenu za opštine od 15 do 20 evra po toni kao i najpovoljnije finansijske uslove za grad u smislu ostavljanja dela profita- kaže Cvetković – Takođe smo mišljenja da je svakodnevno gomilanje smeća i njegovo bacanje na sve strane pored razvijene svesti o pogubnom uticaju na prirodu ujedno i posledica niske cenovne politike. Da bismo se prema životnoj sredini odnosili kao najvažnijem resursu od kog nam zavisi kvalitet života, podizanje cene predstavlja važan parametar – ocenjuje Cvetković.


- Zdravstveno stanje predsednika Srbije Aleksandra Vučića danas je mnogo bolje, ali će morati da promeni način života i rada, i da uzima redovno terapiju - izjavio Lončar, prenosi N1.\n- Ovo je konkretno posledica premora i njegove izloženosti poslu. Nije mu se zdravlje narušilo zbog neke televizije, novinara ili pitanja - objasnio je Lončar to što je Vučić u petak uveče završio na Vojnomedicinskoj akademiji (VMA) zbog problema sa srcem.\n- Uzrok narušavanja njegovog zdravstvenog stanja je preveliki rad i prevelika borba da bude bolje Srbiji. On se nije štedeo nimalo, trudio se da stigne na svako mesto da se bori za bolju Srbiju - istakao je Lončar.\nKonstatovao da je Vučić sam platio cenu toga što je radio, jer mu se "zdravlje narušavalo duži period", pošto "nije mislio na sebe, nego da Srbiji bude bolje", navodi N1.


Stojković: "Navikli smo da idemo težim putem" - Sportske.net\nStojković: "Navikli smo da idemo težim putem"\nGolman reprezentacije Srbije Vladimir Stojković tvrdi da se atmosfera u nacionalnom timu vratila u normalu i da epilog prekinutog susreta sa Albanijom ne sme da utiče na igrače jer ih čeka jako važan meč sa Danskom.\nReprezentativci Srbije nastavili su pripreme za predstojeći duel sa selekcijom Danske koji je zakazan za petak od 20 časova i 45 minuta.\nJedan od najiskusnijih u nacionalnom timu, golman Vladimir Stojković, u ponedeljak je trenirao odvojeno od ekipe i smanjenim intenzitetom ali je danas otkrio da se radi o lakšoj povredi i da će biti spreman za utakmicu.\n"Dobio sam udarac i pojavio se hematom na nozi, ali se to dešava posle skoro svakog meča. Ništa nije strašno i već danas ću raditi kao i svi drugi golmani. Za utakmicu protiv Danske sigurno ću biti spreman" rekao je Stojković.\nReprezentativni golman svetla je tačka Advokatovog tima koji je u prethodnih 132 minuta igre u kvalifikacijama delovao nekompaktno i neuigrano. Incidenti iz meča sa Albanijom pretili su da dodatno uruše atmosferu u ekipi ali Vladimir Stojković tvrdi da su reprezentativci ostavili to pitanje iza sebe.\n"Pomorili smo se sa time i gledamo dalje. Želimo da se vratimo na one staze na kojima smo bili pre meča sa Albanijom. Iskreno ne očekujem mnogo od žalbe, niti mnogo razmišljamo o tome. Nama je u glavi predstojeći susret sa Danskom, koji može da odredi naš dalji pravac u kvalifikacijama" kaže Stojković.\nA o igri narednog rivala i očekivanjima od utakmice srpski golman ima kristalno jasnu sliku.\n"Danska igra dugim loptama, kroz takav način traži priliku da što pre stigne do našeg gola. Naše će biti da spustimo loptu i kontrolišemo događaje na terenu" rekao je Stojković i dodao,\n"Ako pobedimo Dansku ponovo ćemo se uključiti u borbu za odlazak na Evropsko prvenstvo u Francuskoj. Znamo da nam neće biti lako protiv Danske, ali smo navikli da idemo težim putem" zaključio je srpski reprezentativac.\nSrbija posle utakmice i po u kvalifikacijama ima jedan osvojen bod pa nema sumnje da utakmica koja se sa Danskom igra pred praznim tribinama predstavlja prelomni momenat u trci za plasman na EURO 2016.


Prijem za omladinsku filharmoniju i soliste iz Meksika - JUGPRESS\nPrijem za omladinsku filharmoniju i soliste iz Meksika\nPostavio: Jugpress 13 Januara, 2020\nTradicionalni novogodišnji koncert Srpske omladinske filharmonije „Naissus“ održan je 11. januara u hali Čair u Nišu, a juče je u Gardskoj kući u Nišu održan prijem za maestra Zorana Andrića i soliste Neivi Martinez i Rafaela Alvareza kao i još nekoliko članova filharmonije. Gosti su se sreli sa gradonačelnikom Niša Darkom Bulatovićem i većnicom resorno zaduženom za kulturu Jelenom Mitrovski.\n“Novogodišnji koncert je postao tradicionalna gradska manifestacija koja se održava svake godine, a interesovanje publike raste iz godine u godinu. Upravo iz tog razloga je ovogodišnji koncert održan je u Hali Čair, a gostovali su nam poznati muzičari iz celog sveta, ali i Srpska omladinska filharmonija u kojoj sviraju mladi muzičari iz cele Srbije. Naše je zadovoljstvo da je baš grad Niš domaćin tog najznačajnijeg koncerta”, kazala je Jelena Mitrovski.\nOna je dodala da je tokom susreta sa mladim umetnicima gradonačelnik Niša kazao da se uskoro mogu očekivati i bolji uslovi kada se radi o ovakvim događajima.\n“Upravo je sada gradonačelnik najavio da se radi na tome da što pre dobijemo multifunkcionalni objekat za potrebe kulture koji bi u sebi sadržao i veliku dvoranu za koncerte i ovakve umetnike koji zahtevaju poseban prostor da bi pokazali ono što znaju”, istakla je Mitrovski.\nMaestro Zoran Andrić se zahvalio na prijemu i istako da prezadovoljan saradnjom sa gradom. I on je mišljenja da je gradu potrebna nova dvorana sa prostorom za koncerte.\n“O tome godinama maštam i u jednom delu razgovara sa gradonačelnikom saznao sam da je projekat gotov”, kazao je Andrić. “Ono što je nama muzičarima važno je kako će izgledati scena a ona mora da bude koncertno-operna. Ja se nadam da ćemo mi biti ti koji će sa svetskim imenima otvoriti tu dvoranu”, istako je Andrić.\nNeiva Martinez, sopran, je treći put pevala u Nišu.\n“Veoma sam ponosna što sam treći put u Nišu i što mogu da nastupam pred niškom publikom koja je izuzetna. Filharmonija je svaki put bolja i bolja i to mi je jako drago. Važna je i poruka koju muzičari šalju i zato su ovi koncerti važni jer mi šaljemo poruku ljubavi i nema diskriminacije jer je muzika nešto što onjedinjuje”, kazala je ona.\nRafael Alvarez je prvi put u Nišu ali ne može da sakrije oduševljenje gradom i publikom.\n“Ponosan sam što sam nastupao u Nišu sa Srpskom omladinskom filharmonijom i drago mi je da su me pozvali. Imao sam priliku da upoznam puno talentovanih Srba koji karijeru ostvaruju van svoje zemlje. Ono što mi možemo da učinimo je da prenesemo naša iskustva mladima koji mogu ovde da grade karijeru a opet da steknu svetsku slavu”, istako je Alvarez.


Displaying items by tag: porodica - MIC - Medijski istraživački centar\nDisplaying items by tag: porodica\nZdravstveno zanemarivanje starih najčešći vid nasilja\npetak, 30 jul 2021 09:57\nIako je Srbija zemlja starih, na šta nam ukazuju podaci poslednjih godina, broj žrtava nasilja iz „treće dobi“ teško je odrediti, jer se ova vrsta nasilja retko prijavljuje. Stručni timovi zaduženi za ovaj problem upozoravaju da nasilje nisu samo modrice, već i napuštanje i nebriga.\nPublished in\tStop nasilju\nPreseliti se na selo u Srbiji: poželjno, ali neuslovno\npetak, 09 jul 2021 10:13\nMinistarstvo za brigu o selu nedavno je raspisalo konkurs na koji mogu da se jave mladi parovi koji bi da kupe kuću i okućnicu na selu.\nRad onlajn: izazov za celu porodicu\nsreda, 31 mart 2021 13:14\nZbog epidemioloških mera, mnogi u Srbiji rade od kuće. Stariji osnovci i srednjoškolci takođe su na onlajn-nastavi. To predstavlja ogroman izazov za porodice, iscrpljuje ljude i stvara dodatni stres, ocenjuju psiholozi.\nVantelesna oplodnja u Srbiji još uvek „tabu tema“\nsubota, 30 novembar 2019 16:52\nAleksandra Manojlović Kocić i njen suprug Dragan Kocić jedan su od mnogobrojnih parova u Nišu koji su postali roditelji putem vantelesne oplodnje i jedan su od malobrojnih parova koji žele da o tome javno govore.\nPorodica sa petoro dece preselila se iz Smedereva u Crnu Travu, meštani još u čudu\nnedelja, 03 novembar 2019 16:37\nKatarina Grujić (30) i Goran Djordjevića iz Smedereva i njihovo petoro dece – David (12), Filip (11), Viktor (9) i dvoipogodišnje bliznakinje Aleksandra i Andjela doselili su se ove jeseni u Crnu Travu i započeli novi život u tom mestu na krajnjem jugoistoku naše zemlje.\nPrepreke ne postoje kada želite veliku porodicu\nčetvrtak, 22 avgust 2019 09:05\nLena (14), Tara (10), Toma (6) i Manja (4) najveće su bogatstvo Sonje i Ivana Nikolića iz niškog naselja Duvaništa.\nU domu Markovića šestoro dece: Ljudi nas osuđuju, ali mi smo srećni\nnedelja, 11 avgust 2019 15:50\nPrema zvaničnoj statistici u našoj zemlji živi gotovo million i po porodica s decom, što čini oko 70 procenata od ukupnog broja porodica. Više od polovine ovog broja (čak 51,8 odsto) čine porodice s jednim detetom, dok je porodica s dvoje mališana oko 40 procenata. Najmanje je porodica s petoro i više dece (oko 0,4 odsto).\nMedijana daje svoj doprinos „za bebu više“\nsubota, 15 jun 2019 10:55\nBetmen, Pepa prase, vatrogasac Sima i princeze zabavljali su oko 200 najmladjih Nišlija u Parku Svetog Save, a svi oni učestvovali su u petoj po redu zabavnoj manifestaciji “Medijana za bebu više”.\nU porastu nasilje „preko računara“\nnedelja, 30 decembar 2018 11:14\n„Vršnjačko nasilje prisutno je medju decom u Nišu i to kako elektronsko, tako i fizičko i psihološko. U poslednje dve godine najzastupljenije je elektronsko nasilje, a primetan je i porast ove vrste nasilja“, izjavila je za Medijski istraživački centar pedagog Centra za socijalni rad u Nišu Marjana Dinić.\nBespovratna sredstva za podsticaj radjanja za još 30 opština\nsreda, 04 april 2018 09:21\nMinistarka zadužena za demografiju i populacionu politiku Slavica Djukić Dejanović najavila je u Nišu da će broj opština koje će dobiti bespovratnu pomoć u cilju povećanja nataliteta biti povećan sa prošlogodišnjih 15 na najmanje 30.\nStrah od otpuštanja “vezuje ruke” radnicima\navgust 22 2016\nEkologija – najskuplja za Srbiju\nGrađani na protestu zbog ustupanja niškog aerodroma državi\nSpasavanje štenaca odredilo njegov životni poziv, danas čuva 800 pasa


U maju rušenje sjeverne i južne tribine i izgradnja novih tribina - Klix.ba\nVeći broj stolica na Bilinom Polju\nU maju rušenje sjeverne i južne tribine i izgradnja novih tribina\n18.11.2011. u 16:27\nNakon završetka posljednjeg kola Premijer nogometne lige BiH, u maju naredne godine, trebala bi početi rekonstrukcija dijela gledališta i travnatog dijela stadiona Bilino Polje u Zenici.\nOsnovne karakteristike ove rekonstrukcije bit će rušenje južne i sjeverne tribine stadiona i gradnja novih tribina sa povećanjem broja stolica na po šest hiljada sa svake strane terena. Naravno, nove tribine će imati i potpuni komfor, osim kvalitetnih sjedišta tribine će biti pokrivene i svim ponudama, ali i obaveznim sadržajima kakve imaju svi nogometni hramovi u svijetu.\nAko sve bude kako je planirano, tj. ako se ostvare planovi iz novog projekta, Bilino Polje će definitivno biti najmoderniji stadion u regionu. Ova prva faza rekonstrukcije će omogućiti da, nakon njenog završetka, Bilino Polje prima 21.000 – 25.000 gledalaca, dok bi završetkom kompletne rekonstrukcije stadiona, tj. rekonstrukcijom istočne i zapadne tribine, stadion trebao biti spreman za oko 40.000 gledalaca.\nIpak, treba napomenuti da će nakon prve faze, osim povećanja broja sjedišta i pokrivanja ''robijaškog juga'' i ''gostujućeg sjevera'' stadion će biti bogatiji za puno pratećih objekata. U okviru tribina bit će napravljeno nekoliko fan kafea, prodavnica navijačkih pomagala i suvenira, medicinska ambulanta za gledaoce, manja pritvorska jedinica ili mini zatvor u slučaju huliganskih ispada, novi sanitarni čvorovi, prostor za potrebe policije i zaštitarskih agencija...\nNajkraće rečeno, stadion koji je davne 1972.godine projektovan i sagrađen za nogomet i ragbi, imat će kompletnu uslugu za sve posjetioce, a nudit će veći komfor i ponudu ljubiteljima sporta.


SKOJ: Ultradesničare u Srbiji finansira firma naciste\nHronika Autor:Ivan Milićević26. jan. 202122:01\nFoto: Savez komunisticke omladine Jugoslavije SKOJ\nSavez komunističke omladine Jugoslavije (SKOJ) predao je pismo direktoru Agencije za Privredne registre Milanu Lučiću, kojim zahteva da se odmah pokrene proceduru za brisanje iz registra firme „Vill2Rise“ u vlasništvu američkog državljanina Roberta Runda, poznatog po svojim neonacističkim, rasističkim i ksenofobnim stavovima.\nIz SKOJ su potvrdili za portal Nova.rs da su podneli zahtev direktoru APR, navodeći da je Rundo osuđivani pripadnik njujorške bande i osnivač rasističke organizacije „Rise Above Movement“, koji smatra da „zapadnu civilizaciju ugrožavaju Muslimani, migranti i Jevreji“.\n„Rundo u Sjedinjenim Američkim Državama čeka ishod sudskih postupaka zbog izazivanja nereda na uličnim protestima.\nPostoje fotografije, kao neoboriv dokaz koji smo prosledili i Ministarstvu unutrašnjih poslova, o učestovanju Roberta Runda u ispisivanju uvredljivih grafita na Grobnici narodnih heroja na Kalemegdanu u Beogradu. Rundo je finansijer mreže ultradesničarskih ekstremista pod nazivom „Beogradski nacionalisti“. Dvojica pripadnika te grupacije su nedavno uhapšena i sudiće im se zbog skrnavljenja i gašenja Večne vatre na Groblju oslobodilaca Beograda, navodi se u saopštenju SKOJ.\nRundo je, kako tvrde, osnovao firmu u Srbiji ne da bi ostvarivao privrednu aktivnost već kao paravan za organizovanje i finansiranje delovanja ultradesničarskih grupacija u Srbiji.\nUklonjeni grafiti sa Grobnice narodnih heroja na Kalemegdanu\n„Kao vlasnik preduzeća u Srbiji, Rundo ima status stranog investitora sa pravom boravka koje može da obnavlja. Na taj način Rundo pokušava da se osigura i sebi stvori mogućnost da se ne odazove pozivu američkih pravosudnih vlasti. Plasiranjem svojih proizvoda Rundova firma „Vill2Rise“ širi neonacističku, ksenofobnu i rasističku idelogiju koje su zabranjene u našoj zemlji. Činjenica da je osuđeni kriminalac i ultradesničarski ekstremista neko ko legalno posluje u Srbiji može veoma da kompromituje i ugrozi ugled privrede i poslovne zajednice naše zemlje“ dodaje se u saopštenju SKOJ.\nNeonacisti oskrnavili Grobnicu narodnih heroja\nSavez komunističke omladine: Levijatan krši mere\nNVO: Levijatan i Narodne patrole odgovorni za ksenofobiju\nAgencija za privredne registreAPRrobert rundoskojultradesničari


Seminar o prezentacionim vještinama – Zavod za metrologiju Crne Gore\nHome/Novosti, Stručno usavršavanje/Seminar o prezentacionim vještinama\nPredstavnice Zavoda za metrologiju Nela Čađenović, Anđela Stešević, Mirjana Radević i Anđelika Durutović prisustvovale su seminaru pod nazivom „Prezentacione vještine“ koji je 4. marta 2020. održan u Privrednoj komori Crne Gore.\nPredavačica na seminaru bila je Slavica Striković koja je realizovala više od 480 obuka, treninga, seminara, radionica i predavanja o različitim temama o ljudskim pravima, komunikacionim vještinama i analizi medija.\nPod pojmom prezentacija, kako je istaknuto, podrazumijeva se svako izlaganje sadržaja, pred manjom ili većom grupom. Zato je savladavanje vještina prezentovanja, kako je objašnjeno, značajno u savremenom poslovanju, bez obzira na to o kojoj se oblasti ili poziciji radi.\nTokom seminara predstavljana su osnovni elemente dobre prezentacije: plan, priprema, vježba i realizacija. Objašnjene su i ključne poruke i ciljevi prezentacije koji, kako je naglašeno, moraju da budu kratki, jasni i direktni. Kada je riječ o sadržaju i strukturi prezentacije, kako je istaknuto, neophodno je da se ispune sledeći elementi: uvod, glavni sadržaj, sumiranje, zaključci i preporuke, kao i da se odvoji vrijeme za pitanja i odgovore.\nSeminar je pohađalo oko 80 predstavnika privatnih i javnih institucija.\nPrivredna komora seminar je organizovala u saradnji sa Sekretarijatom za preduzetništvo Glavnog grada Podgorice.


kosovo i metohija - Stranica 23 od 47 - Dnevni list Danas\nPočetna » kosovo i metohija » Page 23\nPiše: Marija Stojanović 18. 9. 2018.\nVučićeva poruka „preko“ Radomira Konstantinovića\nZa Srbe sa Kosova vrlo jasno tražim prava, a ne teritorije, dogovor i kompromis, a ne rat – poručio je predsednik Srbije Aleksandar Vučić u svom autorskom tekstu za jubilarni Blic.\nPiše: P. D. 17. 9. 2018.\nBrnabić: Neverovatno da se Tači „širi“ i na centralnu Srbiju\nPremijerka Srbije Ana Brnabić ocenila je da je neozbiljna izjava kosovskog predsednika Hašima Tačija da mirovnog sporazuma neće biti bez pripajanja Preševa, Bujanovca i Međveđe Kosovu, prenosi N1.\nOptužnice zbog sumnje da su oštetili budžet Kosova\nSpecijalno tužilaštvo Kosova podiglo je optužnicu protiv 12 lica zbog sumnje da su oštetili budžet Kosova u slučaju lažnih veterana Oslobodilačke vojske Kosova, potvrdilo kosovskog tužilaštva, a među optuženima su i najviši kosovski zvaničnici, javila je Koha.\nPolovina mladih na Kosovu i Metohiji nezaposlena\nSkoro 60 odsto mladih na Kosovu razmišlja o odlasku sa Kosova u naredne tri godine, rezultati su istraživanja javnog mnjenja koji je sproveo UNDP, prenosi Kosovo Sever portal.\nKosovska opozicija uputila pismo Federiki Mogerini\nOpozicione partije u Skupštini Kosova, Demokratski savez Kosova (DSK), Pokret Samoopredeljenje, Socijaldemokratska partija i Alternativa, uputili su pismo visokoj predstavnici EU Federiki Mogerini u kome su izrazili nezadovoljstvo idejom o razgraničenju ili razmeni teritorija između Kosova i Srbije.\nVeselji poziva na jedinstvo Albanaca\nPotpredsednik Vlade Srbije Rasim Ljajić rekao je u izjavi za Prvu televiziju da je ključni problem u pregovorima Beograda i Prištine to što predsednik Kosova Hašim Tači nema podršku albanskih političara za pregovaranje.\nPiše: N1 11. 9. 2018.\nNovi specijalni tužilac na Kosovu položio zakletvu\nSpecijalni tužilac Džek Smit potpisao je danas svečanu deklaraciju kojom se obavezuje da svoje dužnosti obavlja nezavisno, bez predrasuda i po savesti, saopštilo je specijalno tužilaštvo za zločine počinjene na Kosovu, prenosi N1.


You are here: Home Fudbal Vesti Futsal reprezentacija gost FSFV uoči revanša sa Česima u Nišu\nponedeljak, 25 septembar 2017 21:07\n-Sve su to razlozi da verujemo kako ova reprezentacija neće izneveriti tradiciju i da će u punom Čairu, iskoristiti prednost domaćeg terena da overi vizu za odlazak na Prvenstvo Evrope. Uvek je FSFV, sa svojim studentima i profesorima bio uz naše najbolje selekcije u svim sporotivma, stojimo na raspolaganju i rukovodstvu i stručnom štabu futsal reprezentacije da iskoriste i naše kadrovske potencijale, ali i dobro opremljene kabinete za sve vrste merenja,istraživanja i provere mogućnosti- kazao je između ostalog prodekan prof. dr Tomislav Okičić,koji je sa dr Ljubomirom Pavlovićem bio domaćin predstavnicima futsal reprezentacije Srbije na čelu sa selektorom Goranom Ivančićem.\nU pratni selektora Ivančića,danas su bili kondicioni trener Bojan Antonić i reprezentativci Miloš Simić i Andrija Stanković. Zahvalili su se na ljubaznom dočeku, toplom prijemu,i što je najvažćnije spremnosti da postojeće kapacitete i mogućnosti stave na raspolaganje futsal reprezentaciji.\n-Utakmica sa Češkom je od izuzetnog značaja, svesni smo očekivanja sportske javnosti iz Niša i ovog dela Srbije, ali i rešeni da domaći teren i podršku prijatelja fudbala koji su se uželeli futsala iskoristimo kao dodatnu motivaciju, zabeležimo novu pobedu i potvrdimo odlazak na EP u Sloveniji. Znamo da je Niš bio i ostao vodeći centar futsala u ovom delu Srbije i očekujemo ne samo podršku punih tribina, već i dalju popularizaciju ovog sporta koji je na pragu prijema u olimpijsku porodicu-kazao je selektor Goran Ivančić..\n-Krasi nas zajedništvo, izvanredna atmosfera u reprezentaciji, koja jeste naša sportska porodica, verujemo kako nam glasna podrška neće izostati, posedujemo individualni kvalitet i intrnacionalno iskustvo, pa svi od golmana Aksentijevića pa do poslednje igrača obećavamo kako ćemo dati sve od sebe, najviše što možemo i to će sigurno biti dovoljno da zajednički proslavimo dragocenu pobedu- Miloš Simić je poovio poziv navijačima da u što većem broju dođu sutra u Čair(18.30) i podrže reprezentaciju Srbije.


Naslov: Erste Euro Cash 4/17/2011, 13:13\nKomisija za hartije od vrednosti saopštila je da je na finansijskom tržištu Srbije prisutan još jedan otvoreni investicioni fond.\nNaime, "Erste Euro Cash", organizovan kao otvoreni investicioni fond i fond očuvanja vednosti, 24. marta dobio je dozvolu za obavljanje tih aktivnosti.\nPortfolio menadžer novoosnovanog fonda biće Ivan Jovanović, a njihova kastodi banka biće Vojvođanska banka.\nInvesticioni cilj i investiciona politika Fonda\nOsnovni ciljevi investicione politike otvorenog investicionog fonda Erste EURO CASH su:\n- siguran plasman prikupljenih sredstva u novčane depozite i dužničke hartije od vrednosti čiji je emitent Republika Srbija, odnosno Narodna banka Srbije, kao i druge instrumente tržišta novca koji su denominirani u EUR.\n- održavanje visokog stepena likvidnosti uloga članova Fonda, jer su članovima Fonda sredstva svakodnevno dostupna za povlačenje na T+1.\nInvesticiona politika Erste EURO CASH fonda će biti usmerena ka pretežnom ulaganju u instrumente tržišta novca, odnosno novčane depozite, denominirane u EUR, s obzirom da je u pitanju novcani fond, cija je vrednost investicione jedinice izražena u EUR.


U toku izgradnja hale u Skelanima\nHome / Srebrenica•Bratunac / Dešavanja / U toku izgradnja hale u Skelanima\nBy eSrebrenica.ba on 19. January 2015.@esrebrenica\nU Skelanima napreduju radovi na izgradnji objekta za proizvodnju alata za specijalnu tehničku plastiku. Sredstva za izgradnju ovog objekta, koji će sa opremom koštati milion maraka, obezbijedili su Opština Srebrenica, UNDP-i i investitor iz Srbije.\n“U hali površine 500 metara kvadratnih biće uposleno 20 radnika sa skelanskog područja. Pored učešća u izgradnji ove fabrike, Opština je obezbijedila zemljište i kompletnu infrastrukturu za ovaj objekat. Objekat će nakon izgradnje, po vrlo povoljnoj cijeni investitoru biti ustupljena na korištenje na rok od 30 godina“, rekao je Ćazim Salimović, savjetnik za privredu načelnika opštine Srebrenica.\nInvestitor iz Srbije, porijeklom iz Srebrenice, u Bajinoj Bašti ima razvijenu proizvodnju alata za specijalnu tehničku plastiku, radi u skučenom prostoru i sa velikim troškovima zakupnine. Inače, kompletnu proizvodnju izvozi u Njemačku. Nova i modernija hala u Skelanima investitoru će obezbijediti uslovniju proizvodnju, povećanje broja zaposlenih za 20 novih radnika i bolje poslovanje.


Radio Slobodna Evropa #3809\n3809 Regionalni program\nRadio Slobodna Evropa · 09.06.2021 00:00\nRatko Mladić pravosnažno osuđen na doživotni zatvor za genocid i druge ratne zločine. Šta kažu neki od onih koji su izricanje presude čekali u Memorijalnom centru Potočari, a potom i reakcije iz Sarajeva, Banjaluke, Beograda, Haga, SAD, EU...\nPredsednik Sjedinjenih Američkih Država (SAD) Džo Bajden (Joe Biden) proširio je opseg sankcija za pojedince i organizacije iz država Zapadnog Balkana, koji ugrožavaju mir i stabilnost regiona. Uredbu o sankcijama je prvi put doneo tadašnji predsednik SAD Džordž Buš 2001. godine i od tada se sankcije redovno produžavaju. Sankcije podrazumevaju zabranu ulaska u Sjedinjene Američke Države i zamrzavanje imovine i finansija na teritoriji SAD. Američkim građanima je zabranjeno da učestvuju… Pročitaj više


On je našao formulu: 27-godišnji MILIONER otkriva kako da zaradite VELIKI NOVAC - Bizlife.rs\n„Spor put do bogatstva je ušteda. Na kraju dana, mnogo je lakše zaraditi više nego uštedeti više“, kaže Chidester.\n„Kada konačnu cifru razbijete na ovaj način, cilj vam više nije tako strašan. Ali mnogi ljudi postavljaju ozbiljne ciljeve koje nikada ne razbiju i ne postave manje ciljeve koje moraju da postignu, pa ostvarenje krajnjeg cilja postaje nemoguće i obeshrabrujuće“, priča mladi milioner.\n„Tada sam saznao da ljudi hoće da plate visoke cene, više od 1.500 dolara, za uslugu. Do tada sam prodavao svoje fitnes programe za otprilike 40 dolara“, priča Chidester koji je u to vreme imao 25 godina.


Beta 10. novembra 2015. 14:05\nEvropska komisija oštro je kritikovala Tursku zbog stanja ljudskih prava, sužavanja sloboda izražavanja i manjka demokratskih standarda.\nU danas objavljenom izveštaju o napretku Turske u evrointegracijama, Evropska komisija naglašava „sveukupno negativan trend u poštovanju vladavine zakona i temeljnih prava“.\n„Značajni nedostaci utiču na pravosuđe kao i na slobodu izražavanja i slobodu okupljanja. U Turskoj je zabeleženo ozbiljno pogoršanje bezbednosne situacije. Rešavanje kurdskog pitanja je zaustavljeno uprkos ranijem pozitivnom razvoju“, navodi Evropska komisija i traži od nove vlade da hitno poradi na tom pitanju.\nU izveštaju se navodi da je Ankara iskazala posvećenost evrointegracijama, ali da je usvojila niz zakona u oblastima vladavine zakona, slobode izražavanja i slobode okupljanja koji su protivnim evropskim standardima.\nEvropska komisija navodi i da je predsednik Turske Redžep Tajip Erdogan uključen u niz domaćih i spoljnih pitanja, zbog čega je u Turskoj kritikovan za prekoračenje ustavnih ovlašćenja.\nU izveštaju se navodi da su u Turskoj ove godine dva puta održani izbori tokom kojih je povećan pritisak na medije, što je „razlog za ozbiljnu zabrinutost“, a Komisija navodi i da Ankara mora hitno da radi na uklanjanju nedostataka poput izbornog zakona koji nameće cenzus od 10 odsto za ulazak u parlament.\n„Zabeležno je značajno nazadovanje u oblasti slobode izražavanja i slobode okupljanja“, navodi se u izveštaju i dodaje da „krivični slučajevi protiv novinara, pisaca ili korisnika društvenih mreža, zastrašivanja novinara i medija, kao i delovanja vlasti na suzbijanju slobode medija izazivaju ozbiljnu zabrinutost“.\nKomisija navodi da su EU i Turska sarađuju u više oblasti od zajedničkog interesa, što podržava pristupne pregovore. U izveštaju se navodi da se Turska pridružila međunarodnoj koaliciji u borbi protiv Islamske države, kao i da pruža „nezabeleženu humanitarnu pomoć i podršku izbeglicama iz Sirije i Iraka“.\nEvropska komisija navodi da je turska privreda napredovala i da se može smatrati funkcionalnom tržišnom privredom, dobro pripremljenom za pritisak konkurencije i tržišnih sila unutar EU.\nTurska je kandidat za članstvo u EU od 1999, a 2005. je počela pristupne pregovore. Godinu dana kasnije, međutim, Evropski savet je odlučio da osam pristupnih poglavlja ne mogu biti otvorena, a nijedno zatvoreno dok Ankara potpuno ne ispuni sve obaveze povezane sa Sporazumom o pridruživanju.


Crta: U 52 grada i opštine u Srbiji zabeležen fenomen preletača - Far\nPredstavnik organizacije CRTA Raša Nedeljkov rekao je da je u 52 opštine i grada u Srbiji zabeležen fenomen “preletača”, koji je naročito zastupljen nakon lokalnih izbora, a tako se pune redovi vladajućih koalicija, objavljuje agencija Beta.\n“Došli smo do statistike koja nam govori da je ukupno u 52 grada i opštine zabeležen fenomen preletača, kao i da su svi preletači ušli u vladajuće stranke i time ih ili ojačali ili napravili mogućnost da vladajuće stranke koje su na republičkom nivou u vlasti, budu preslikane u istoj ili većoj meri i na lokalu”, naveo je Nedeljkov.\nDodao je i da od ukupno 181 odbornika i odbornica koji su promenili stranačke boje, ako se govori o gradovima, najviše “preletača” ima u Pančevu 12, u Kragujevcu 11, Merošini 10 i Žablju devet.\nNedeljkov je dodao da su stranke najčešće ustrojene poput preduzeća, da se mnoge formiraju isključivo da bi bile “dobre udavače”, te da postoje i satelitske partije koje, kako je naveo, služe tome da se oslabe protivnici i direktni takmaci velikih stranaka.\nPolitikolog Dušan Vučićević izjavio je da su u Srbiji, naročito kod mladih, izražena antipartijska osećanja, jer se politikom bave “oni sa dna kace”.\n“Otuda i izraženi antipartijski sentimenti u jednom delu srpskog društva, naročito kod mladih i visokoobrazovanih. Kada vidite da se politikom uglavnom bave oni sa dna kace gledate da te iz kace pobegnete”, rekao je Vučićević za Vojvodjanski istraživačko-analitički centar (VOICE).\n“U poslednjem istraživanju Svetske studije vrednosti iz 2009. godine samo je 2,7 odsto ispitanika u Srbiji izjavilo da sebe smatra aktivnim članovima partija. Moguće je da je taj broj u poslednjih nekoliko godina, istovremeno sa osnaživanjem pipaka partijske države, narastao, ali ne verujem da se radi o prevelikom skoku. Ukupan broj članova partija aktivnih i neaktivnih verovatno se i dalje kreće negde izmedju 10 i 12 odsto”, kazao je Vučićević.\n3 май – Световен ден на свободата на печата: Свободата на медиите е застрашена, както никога досега! BIRN: EPS u novom problemu sa očitavanjem brojila BIRN: Složena procedura izbora udžbenika pogodno tlo za korupciju Misija OEBS-a u Srbiji obeležava desetogodišnjicu Međunarodnog dana demokratije\nCrtaistraživanjePolitičke strankePreletačiRaša NedeljkovSrbija


IKEA proslavlja svoj drugi rođendan u Srbiji - Market Network Market Network\nAktuelno • Korporativni događaji • Srbija\nMeđu najprodavanijim IKEA proizvodima u Srbiji izdvojile su se ekološki efikasne LED sijalice kojima kompanija želi da podstakne održiviji život kod kuće. Ukupno je prodato 181.566 komada, čime su građani Srbije ostvarili uštedu od 272.467.036 dinara odnosno preko 41 milion kWh. Kada bi se naslagalo svih 36.100 LACK stočića koji su kupljeni u beogradskoj IKEA, takva konstrukcija dostigla bi visinu 1160 Pobednika na Kalemegdanu.\nIKEA FAMILY program lojalnosti u Srbiji danas čini više od 190.000 članova i taj broj neprestano raste.\nTokom protekle godine otvoren je IKEA Centar za isporuku u Nišu koji omogućava kupcima iz tog dela Srbije da u blizini svog doma preuzmu proizvode koje su prethodno naručili preko interneta.\nIKEA se trudila da i u svojoj drugoj godini u Srbiji doprinese boljem životu zajednice u kojoj posluje. Ravnopravnost je za IKEA neotuđivo ljudsko pravo i kompanija bezrezervno poštuje različitosti svih svojih zaposlenih i posetilaca. Želeći da podstaknemo muškarce da budu više uključeni u brigu o detetu u ranim fazama detinjstva, svim IKEA tatama smo omogućili mesec dana plaćenog odsustva nakon što se mame vrate na posao. Istovremeno smo se okupili i zajedno s drugim velikim kompanijama formirali Alijansu za rodnu ravnopravnost kako bismo unapredil zastupljenost žena na liderskim pozicijama, omogućili jednake zarade za isti rad i jednake mogucnosti za napredak.


Vučić: Pomoć za sve punoletne, penzionere, privredu, preduzetnike... - Bujanovačke\nPočetna EKONOMIJA Vučić: Pomoć za sve punoletne, penzionere, privredu, preduzetnike…\nBujanovačke27. jan 2021.EKONOMIJA, NASLOVNA2\nBujanovac, Beograd, 27. januar 2021.- Predsednik je najavio novi paket pomoći privredi, raspoređene u četiri grupe mera gostujući na RTS.\n„Direktna podrška privatnom sektoru – idemo na tri puta po 50 odsto minimalne zarade od 1. marta, a da od 1. aprila bude isplata za preduzetnike, za mikro, mala i srednja preduzeća, postoji dilema za velika preduzeća. Njih je 494, ali ukupno zapošljavaju ogroman broj ljudi, tako da ćemo za njih odluku doneti u narednom periodu“, dodao je Vučić.\nDruga mera se, kaže, odnosi na auto-prevoznike koji će dobiti po 600 evra po autobusu u narednih šest meseci.\n„Ako neko ima 20 autobusa 600 evra dajemo po autobusu jer su oni najugorženiji da bismo mogli da ih sačuvamo i da bismo bili fer prema njima. Želimo da ti ljudi opstanu i da svoj kapital sačuvaju“, naveo je predsednik Vučić.\nNavodi da će država za još 500 miliona evra proširiti garantnu šemu. Mimo tih 500 miliona evra, još 500, gde će država da bude popustljivija.\n„Država će da prihvati veći rizik. Hoćemo da strahovito, dodatno osnažimo privatni sektor. Potreban nam je taj rast, zato uzimamo vakcine, da bismo sačuvali živote ljudi i da bismo mogli da rastemo“, istakao je Vučić.\nJedna od mera odnosi se na povećanje potrošnje – u maju i novembru svi građani Srbije, koji se budu prijavili, dobiće po 30 evra u dinarskoj protivvrednosti, dok će penzioneri dobiti još 50 evra, rekao je Vučić.\nTo znači da će penzioneri dobiti ukupno 110 evra pomoći.\n„To će biti tri puta pokloni za penzionere, a dva puta za sve punoletne građane. To su srpske pare iz srpske kase iz ozbiljne srpske države, ukupan paket mera, sa velikim preduzećima ukupan paket mera je dodatnih 2,5 milijardi. Idemo brzo sa tim paketom mera“, napomenuo je Vučić.\nTAGaleksandar vučić pomoć privreda\nPrevious PostDr Kon: Nema popuštanja mera do sredine februara Next PostNastradao muškarac na uglu glavne i Ulice Kralja Milutina u Bujanovcu\n2 thoughts on “Vučić: Pomoć za sve punoletne, penzionere, privredu, preduzetnike…”\nMena avdic 28. januara 2021. at 13:56\nJer ovde moram da se prijavim\nMena avdic 28. januara 2021. at 13:57\nE hvala vam puno


Evropske integracije nepoznanica građanima BiH\nEvropske integracije su složen proces koji treba shvatiti kao sredstvo za jačanje demokratije i vladavine prava, postizanje ekonomskog prosperiteta i sveukupnog progresa. Međutim, većina građana Bosne i Hercegovine i dalje nije sigurna šta podrazumijeva ovaj proces. Kako bi se ubuduće, bar donekle, otklonile nejasnoće o poznavanju evrointegracija, u Sarajevu je nedavno promovisana knjiga "Evropske integracije i Bosna i Hercegovina" autora Safeta Halilovića.\nBrojne studije, dokumenti i izvještaji sabrani su u jednu knjigu koja, poput vodiča, daje informaciju više o evropskim integracijama, kao i Bosni i Hercegovini na tom putu. Autor knjige Safet Halilović, inače profesor sarajevskog Fakulteta političkih nauka, kaže:\n„Ova je knjiga nastala na master studiju na ovom fakultetu 2012./2013. školskoj godini, da pokuša da odgovori na taj jedan globalni proces koji se već šezdesetak godina odvija. On se tiče prije svega izgradnje Evropske unije, pravnog sistema EU, glavnih tijela EU – od Komisije do Parlamenta itd. Ono što je posebno nas zanimalo jesu procesi proširenja, posebno proširenje koje se tiče zemalja Zapadnog Balkana.“\nU Bosni i Hercegovini nedostaje više sličnih studija, naročito onih koje se odnose na 2008. godinu - kada je BiH potpisala Sporazum o stabilizaciji i pridruživanju, smatra Halilović.\n„U Bosni i Hercegovini ima svega nekoliko studija koji na jedan sistematičan način pokušavaju da prezentiraju ovu građu. Na primjer, samo materija koju je izdala Evropska komisija od 2002. godine do danas, sa svojim čuvenim godišnjim izvještajima koji imaju po sedamdesetak i više stranica, uz to tzv. strategije za regiju same imaju preko dvije hiljade stranica. Dakle, to je jedan ozbiljni posao koji studenti trebaju da detaljno proučavaju, jer beskonačan je broj politika koje Bosna i Hercegovina treba da provodi, i to na način da ispuni ACQUI, pravne tečevine Evropske unije u svim od ovih oblasti.“\nNaslova strana knjige\nMnoge su zablude bh. građana kada je riječ o evrointegracijama, i takve nedoumice pokušaće rješiti ova publikacija.\n„Većina misli da je to sjesti za sto, potpisati sporazum i sad smo dio Evropske unije. Međutim, evropske integracije su dugotrajan, mukotrpan proces koji podrazumijeva standardizaciju, i na polju demokratije, politike, produkcije, svih oblasti privređivanja, ljudskih prava, socijalnih prava itd. To je doista jedan proces koji se prije svega tiče reformi unutar zemlje da bismo postali na taj način Evropa. Pristupanje je jedan svečani čin, ništa drugo, a ono što se dešava kroz taj mukotrpni proces izgradnje evropskih standarda, to je zapravo evropska integracija Bosne i Hercegovine.“\nProfesor Mirko Pejanović kaže da ubrzavanje procesa evropskih integracija za BiH predstavlja ubrzavanje procesa unutrašnjih reformi i promjena.\n„Danas je Evropska unija ne samo nadnacionalna struktura, nego je Evropska unija uistinu asocijacija zemalja Evrope koja omogućuje da se sve zemlje u okviru te integracije uspješnije nose sa istorijskim procesom globalizacije. Što se tiče Bosne i Hercegovine i Evropske unije, profesor Halilović, kao i drugi autori iz ove oblasti, smatraju da politička budućnost Bosne i Hercegovine i njen stabilan razvoj ovise od toga koliko će i kada će biti integrisana u Evropsku uniju i NATO savez.“\nKnjigu "Evropske integracije i Bosna i Hercegovina", kaže profesorka Emina Kečo Isaković, trebaju pročitati i bh. političari. To je obavezna literatura za sve donosioce odluka u Bosni i Hercegovini.\n„Svi se zaklinjemo i mislimo da znamo šta je Evropska unija. I oni u politici i oni koji treba da nas uvedu u Evropsku uniju, nisam sigurna da znaju sve što piše u ovoj knjizi. Konačno, ovaj sadašnji gubitak IPA fondova, bila je svojevrsna opomena, da nam objasne da, ako želimo u Evropsku uniju, moramo slijediti EU na tom putu i biti dobar đak. Evo, naši susjedi su pokazali – naša startna osnovica je bila i bolja – ali su oni pokazali da se može bolje. Mi uvijek tražimo krivca van sebe. U slučaju Evropske unije, krivci su ovdje, među nama.“


FUKUŠIMA: ISCURELO 300 TONA RADIOAKTIVNE VODE | TV KANAL 9 NOVI SAD\nNaslovna EMISIJE FUKUŠIMA: ISCURELO 300 TONA RADIOAKTIVNE VODE\nVIDEO K9: Iz oštećene japanske nuklearne elektrane Fukušima juče je iscurelo oko 300 tona radioaktivne vode. Ovaj incident obeležen je kao incident nivoa jedan, tačnije drugi najblaži na međunarodnoj skali, a japanci više ne poriču alarmantnost ove situacije.\nU toku jednog dana iz elektrane Fukušime oko 300 tona kontaminirane vode uđe u okean, ali i postoji i opasnost od nove eksplozije, što je do skoro poricano.\nTokijska elektrodistribucija “Tepko” upravlja elektranom i pokušava da obuzda curenje radijacije. Kompanija je kritikovana i optužena da je prikrivala razmere problema u ovom objektu.\nIz bare koja se formirala pored rezervoara emituje se radijacija od 100 milisilverta na sat, oko pola metra iznad površine, prenela je agencija Kjodo. To je ekvivalentno granici za akumuliranu radijaciju u periodu od pet godina za japanske nuklearne radnike.\nVisoko kontaminirana voda se ispumpava i čuva u čeličnim rezervoarima izdignutim iznad zemlje i dalje od reaktora, koji se nalaze pored obale. Tepko je saopštio da veruje da radioaktivna voda nije stigla do okeana.\nSusedna Južna Koreja je zatražila objašnjenje od Japana o tome da li se desilo curenje radioaktivne vode.\nOvo je prvi put da je Japan objavio zvaničnu procenu incidenta u Fukušimi od kada su se tri njena reaktora istopila posle zemljotresa i cunamija u martu 2011. godine. Ta katastrofa klasifikovana je kao incident najvišeg, sedmog nivoa.\nPrethodni tekstPRIPREMA FUDBALERKI ZA KVALIFIKACIJE NA EVROPSKO PRVENSTVO\nSledeći tekstUHAPŠEN LIDER MUSLIMANSKE BRAĆE


Prostorni planovi bez konkursa problem? ~ LesBuild - Leskovac Construction Updates\nHome » leskovac urbanisticki plan izgradnja » Prostorni planovi bez konkursa problem?\nBy leskovacbuild 15:39 No comments\nLeskovac i Beograd za izradu planova angažovali su Republičku agenciju za prostorno planiranje.– U Leskovcu misle da su prekršili zakon, a u Beogradu da nisu.\nDirekcija za izgradnju Leskovca i Urbanistički zavod Beograda bez konkursa su angažovali Republičku agenciju za prostorno planiranje da im uradi prostorni plan i za to su platili 8, 1 milion dinara.\nNemanja Nenadić, programski direktor Transparentnosti Srbije, misli da su direkcija i zavod prekršili zakon. „Prema Zakonu o javnim nabavkama za sve poslove vrednije od 2, 9 miliona dinara naručilac mora da raspiše tender ili prikupi bar tri ponude. Jedino ukoliko agencija ima ekskluzivno pravo da izrađuje prostorne planove posao može da dobije bez tendera”, kaže Nenadić.\nTek Izmenom Zakona o planiranju i izgradnji iz marta 2011. godine omogućeno joj je da bude nosilac izrade prostornih planova iz nadležnosti Vlade Srbije. A to su prostorni plan Srbije, regionalni prostorni plan( sa izuzetkom Beograda i autonomne pokrajine,) i prostorni plan područja posebne namene. U Zakonu precizno piše da agencija „po potrebi može da izrađuje prostorni plan područja posebne namene, koji se finansira iz drugih izvora”. Prostorni plan Leskovca i regionalni prostorni plan Beograda su ugovoreni i urađeni pre izmena zakona i svako nisu planovi za područja posebne namene.\nMahmud Bušatlija, konsultant za investicije, smatra da Agencija kao budžetska ustanova nema pravo na komercijalno poslovanje. A da bi komercijalno poslovala mora da bude preduzeće sa licencom.\n„Ko će da kontroliše izradu planova i njihovu usaglašenost sa najvišim planskim aktom prostornim planom Srbije, ako agencija učestvuje u izradi planova. Njeno je da propisuje norme, sprovodi procedure, naručuje programe za izradu planova, kontroliše izradu planova i pruža stručnu pomoć u organizacionom smislu. Zato je osnovana. A svako učešće u izradi planova vodi je u sukob interesa”, navodi Bušatlija.\nDragana Stošić, direktorka Direkcije za izgradnju Leskovca, priznaje da je trebalo raspisati tender za ugovor vredan 4, 5 miliona dinara koliko su 2010. godine isplatili agenciji za prostorno planiranje za konsultantske usluge pri izradi prostornog plana. Ali pošto u to vreme nije rukovodila ovim javnim preduzećem, kaže ne može da odgovori zašto to nije učinjeno.\nIpak, ona pretpostavlja da je agencija za konsultanta uzeta zbog stručnosti i što poseduju veći broj licenciranih prostornih planera iz različitih oblasti. „To je referentna kuća. Osim toga, direktor Borislav Stojkov je sa nama sarađivao kao konsultant na izradi generalnog i prostornog plana posebne namene infrastrukturnog Koridora 10. On dobro poznaje ovo područje koje je specifično zbog svoje razuđenosti”, objašnjava Stošićeva.\n„Godinama imamo dobru saradnju sa agencijom, sa kojom smo sarađivali na Strategiji prostornog razvoja Republike, Strategiji socijalnog stanovanja, Strategiji razvoja grada Beograda. Između ostalog, profesor Stojkov je bio i metodolog izrade i osnovnog Regionalnog prostornog plana administrativnog područja grada Beograda usvojenog 2004. Iz svih tih razloga smo odabrali da sa agencijom na ovom planu sarađujemo”, objašnjava Žaklina Gligorijević, direktorka Urbanističkog zavoda.\nOna navodi da je Beograd sa 1,7 miliona stanovnika, oko 330.000 hektara površine i 17 opština dobio zakonsku obavezu kao i ostale lokalne samouprave u Srbiji da u roku od oko dve godine uskladi sve svoje prostorne i urbanističke planove sa odredbama Zakona i sa Prostornim planom Republike.\n„To je ogroman posao sa ograničenim resursima i vremenom. Pošto je agencija radila Strategiju prostornog razvoja Srbije odlučili smo da se obratimo njima radi metodološkog i hijerarhijskog usaglašavanja”, ističe Gligorijevićeva.\nOna tvrdi da Urbanistički zavod nije imao obavezu da sprovodi postupak javne nabavke, jer je reč o dve državne kuće.\nBorislav Stojkov, direktor agencije, odgovarajući Bušatliji tvrdi da ne postoje licence za izradu prostornih planova koje se odnose na firme već isključivo na pojedince, odgovorne planere.\nProstorne planove Leskovca i Beograda su, kaže, radile nadležne lokalne institucije, a agencija im je pružala stručnu pomoć na njihov zahtev.\n„Napominjem da je još osnovnim Zakonom agenciji bilo omogućeno da pruža stručnu pomoć za potrebe izrade planskih dokumenata jedinica lokalne samouprave, odnosno da učestvuje u njihovoj izradi. Agencija nije u sukobu interesa, jer kontrolu usklađenosti planova lokalne samouprave sa planovima višeg reda vrši Ministarstvo za životnu sredinu, rudarstvo i prostorno planiranje”, kaže Stojkov.


Davos okončan bez odgovora kako sprečiti novi ekonomski krah\nSvetski ekonomski forum u Davosu završen je danas uz široku saglasnost vodećih poslovnih ljudi i predstavnika vlada da je postignut labilan oporavak svetske privrede, ali bez konsenzusa kako podstaći rast zaposlenosti i sprečiti novi ekonomski krah.\nU ovom švajcarskom zimskom turističkom centru oko 2.500 uticajnih ljudi pet dana žustro je raspravljalo da li je u finansijskoj oblasti potrebno više propisa, kako se suočiti s nezaposlenošću i naći način da se oporavak održi i ove godine.\nNa ovogodišnjem najvećem svetskom skupu vodećih poslovnih ljudi i predstavnika vlada dominirala je ekonomija, za razliku od ranijih foruma kada su bile aktuelne i druge goruće svetske teme.\nFrancuski predsednik Nikola Sarkozi zatražio je u obraćanju učesnicima Svetskog ekonomskog foruma vraćanje morala u biznis i kritikovao kapitalizam otvorenog tržista.\nOsnivač foruma Klaus Švab zatvorio je sastanak pozivom poslovnim liderima i vodećim političarima da razmišljaju "o vrednostima" i društvenoj odgovornosti.\nNajvažniji sastanak možda je bio onaj nenajavljen - juče su na marginama foruma zvaničnici vlada, ministri finansija i centralni bankari iz SAD i Evrope na dvočasovnom sastanku s direktorima banaka izložili planove za finansijske reforme.


Golman Leotara Veselin Savović rekao je za MeridianSportBH nakon pobjede nad Slogom iz Gornjeg Vakufa Uskoplje da svaka pobjeda u gostima ima poseban značaj.\nLeotar je slavio u tom meču sa 30:29, a Savović kaže da im je ova pobjeda došla u pravom trenutku da vrate samopouzdanje.\n“U subotu smo odigrali jednu jako zahtjevnu utakmicu protiv ekipe Sloge iz Gornjeg Vakufa, kojoj smo gostovali poslije dosta nesrećnog poraza na domaćem terenu od Borca. Mi smo nešto bolje otvorili utakmicu od njih i poveli sa 5:2, nakon čega je uslijedio jedan pad, gdje je domaćin imao inicijativu većinu utakmice” – izjavio je Savović i dodao:\n“Međutim, nismo se predavali, imali smo malo više koncetracije od njih u odlučujućim trenucima, što je na kraju i rezultovalo našom pobjedom. Svaka pobjeda u gostima ima poseban značaj, a ova pobjeda nam je došla u pravom trenutku da povratimo samopouzdanje i da spremno dočekamo narednu derbi utakmicu protiv Vogošće“.\nEkipa Leotara će u osmom kolu Premijer lige Bosne i Hercegovine dočekati tim Vogošće.\nPrethodni članakKokoruš za MeridianSportBH: “U ovoj utakmici će prelomiti veća želja”\nNaredni članakĆirković za MeridianSportBH: “Svako zna koji su njegovi zadaci, uvijek je dobro da se sezona počne uspješno”\nSmrt majke teško pala Ronaldinju: “Svaki dan počinje džinom, završava viskijem i vodkom”\nRemi u uspavanci između Hofenhajma i Bajer Leverkuzena\nBorac rutinski protiv Laktaša


Makron: Crna Gora može računati na podršku Francuske | MINA\nNaslovnica Crna Gora Makron: Crna Gora može računati na podršku Francuske\nMakron: Crna Gora može računati na podršku Francuske\nPodgorica, (MINA) – Francuski predsjednik Emanuel Makron poručio je da je podržava evropsku perspektivu Crne Gore i da država može računati na podršku Francuske tokom sprovođenja neophodnih reformi.\nMakron je uputio pismo predsjedniku Vlade Zdravku Krivokapiću i poželio mu uspješno obavljanje dužnosti premijera, nakon jedinstvenog načina smjene vlasti.\n“Budite uvjereni da je Francuska uz vas u situaciji kada se vaša država suočava sa izazovima, pandemijom, ali i sa izazovima jačanja vladavine prava, ekonomskog i društvenog razvoja”, poručio je Makron u pismu.\nOn je ukazao da će, u okviru francuske strategije za Zapadni Balkan, Francuska agencija za razvoj (ADF) u ovoj godini započeti aktivnosti u Crnoj Gori projektom od 50 miliona EUR, kako bi podržala finansiranje malih i srednjih preduzeća i opština, u skladu sa ciljevima održivog razvoja.\nMakron je kazao da u potpunosti podržava evropsku perspektivu Crne Gore i država Zapadnog Balkana.\n“Možete računati na podršku Francuske tokom sprovođenja neophodnih reformi”, poručio je Makron.\nOn je naveo da su ambasada i francuska ekspertkinja, koja je na raspolaganju Vladi, angažovani u Podgorici s tim ciljem.\n“Pored njih se i operativna služba, Francuska eskpertiza, može koristiti, naročito u okviru evropskih projekata. Ona se već koristi za potrebe jednog projekta podrške za pravosuđe i borbu protiv korupcije i organizovanog kriminala, za koji se nadam da će biti mogućnosti da se implementira”, dodao je Makron.\nMakron je kazao da želi da bilateralni odnosi dvije države ubuduće jačaju, čemu će doprinijeti predstojeća posjeta crnogorskog ministra vanjskih poslova Parizu.


Jelena Dokić se vraća tenisu - BIGportal.ba\n12 Maja, 2020 12 Maja, 2020 0110\nBivša jugoslovenska teniserka Jelena Dokić otkrila je da ne isključuje povratak sportu.\n“Ja uvek govorim, ‘Nikad ne reci nikad’. Igrala sam meč legendi ove godine na Australijan openu prvi put od kada sam se penzionisala. Igrala sam dosta dobro, čak i voleje, tako da je bilo dobro vratiti se na teren i igrati tenis”, rekla je Dokićeva za australijski “Nine”.\n“Volela bi da dobijem šansu da se vratim na teren, čak iako je to samo u dublu ili prilikom susreta legendi”, ističe Jelena, koja veruje da već ove godine, tokom trajanja pandemije koronavirusa, može da zaigra u Australiji.\n“Tokom vremena u kojima se nalazimo sa tenisom, moguće je da dugo nećemo videti međunarodna putovanja i tenis. Zbog toga bi bilo dobro da imamo neka domaća takmičenja i domaći tenis. Tako da – ako bude prilike da zaigram u dublu ili u meču legendi, što da ne”, dodala je osvajačica 6 WTA titula u singlu i 4 u dublu.


Kusturica: Zabrana ulaska Prilepinu u BiH ozbiljno upozorenje Dodiku\n25.08.2018 10:42 | Srna\nAndrićgrad - Proslavljeni srpski režiser Emir Kusturica izjavio je Srni da je zabrana ulaska ruskom piscu Zaharu Prilepinu u BiH obnova stare prakse koju su praktikovali predstavnici nomenklature Saveza komunista, s tim što sada zabrane ispisuju “nepismeni izvršioci koji teško da su pročitali i lektiru iz osnovne škole”.\n“Plaše se da im Zahar poremeti žinače stabilnu situaciju u BiHž. Pošto im pred kućnim vratima bleje migranti, dobili su zadatak iz istog izvora koji je zabranio ulazak Prilepinu da na nesrećnim izbjeglicama sa Bliskog istoka vježbaju zadaću iz humanizma i soroševske renesanse promjene evropske krvi”, rekao je Kusturica.\nOn kaže da im smeta pisac romana “Obitelj”, jednog od najvećih romana moderne evropske književnosti koji je dobio i Andrićevu nagradu i koji je “Mikelanđelovska metafora o stradanju ruskog naroda u vremenu boljševizma”.\nKusturica je naglasio da je zabrana ulaska Prilepinu u BiH ozbiljno upozorenje predsjedniku Republike Srpske Miloradu Dodiku.\n“Ta naredba je zla namjera nepismene fukare koja je oduvjek mrzila kulturu, a najviše rusku i koja upravo vježba silu nad književnikom. Daj Bože da ne ode i dalje”, upozorio je Kusturica.\nU Banjaluci je sinoć trebalo da bude održano književno veče ruskog pisca Zahara Prilepina, ali mu je u četvrtak, 23. avgusta, na ulazu u BiH zabranjen ulazak zbog navodnih bezbjednosnih razloga.\nOvu naredbu donijela je Obavještajno-bezbjednosna agencija 26. marta, a u obrazloženju rješenja, koje je u posjedu Srne, navodi se da bi boravak Prilepina na teritoriji BiH predstavljao “prijetnju bezbjednosti BiH, javnom poretku ili međunarodnim odnosima BiH”.\nAmbasada Ruske Federacije izrazila je zabrinutost i duboko razočarenje zbog zabrane ulaska u BiH Prilepinu i navela da se obratila Ministarstvu inostranih poslova BiH za razjašnjenje.


Amazon planira da uloži žalbu, i navodi da se odluka „zasniva na subjektivnim i neproverenim tumačenjima evropskih zakona o privatnosti”.\nEvropski nadzorni organ za zaštitu privatnosti je Amazonu izrekao kaznu od 746 miliona evra (887 miliona dolara) zbog kršenja zakona o zaštiti podataka. Kaznu, koju je Amazon objavio u petak u svom podnesku američkoj Komisiji za hartije od vrednosti, izrekao je pre nešto više od dve nedelje luksemburški regulator za privatnost.\nKako je sedište Amazona u Evropi u Luksemburgu, tamošnja Nacionalna komisija za zaštitu podataka (CNPD) bila je zadužena za praćenje usklađenosti kompanije sa zakonom o zaštiti podataka. CNDP je rekao da Amazonova obrada ličnih podataka nije u skladu sa Opštom uredbom EU o zaštiti podataka (GDPR) i naredila je kompaniji da revidira pojedine poslovne prakse.\nAmazon je sa svoje strne rekao da nije došlo do kršenja zakona, jer podaci o klijentima nisu bili izloženi bilo kojoj trećoj strani. Pored toga, kompanija je najavila žalbu na odluku CNPD-a kojom je zaključena istraga pokrenuta žalbom francuske grupe za zaštitu privatnosti La Quadrature du Net iz 2018. godine. Amazon je izjavio da se odluka o tome kako korisnicima pokazuju relevantne reklame „zasniva na subjektivnim i neproverenim tumačenjima evropskih zakona o privatnosti, a predložena kazna nije srazmerna čak ni sa takvom interpretacijom”.\nOvo je najveća kazna do sada za kršenje Zakona o zaštiti podataka, koja prevazilazi kaznu od 50 miliona evra izrečenu Google-u 2019. godine, i dolazi usred pojačanog nadzora ne samo Amazonovog, već poslovanja gotovo svih tehnoloških kompanija u Evropi. Ovo je još jedna potvrda o tome da je EU ozbiljna u svom cilju da obuzda tehnološke gigante, a prema GDPR-u, nadzorni organi za zaštitu podataka imaju mogućnost da međunarodne kompanije kazne u iznosu do četiri odsto godišnje globalne prodaje.


ISTRAŽIVANJE UJEDINJENIH NACIJA POKAZALO: Pandemija kovida vraća ljude svojim kućama | Novosti.RS\n- Već decenijama je postojao samo jedan pravac za migrante iz jugoistočne Evrope: ka gradovima i prosperitetnim zemljama zapadne Evrope. Ali otkad se desio kovid-19, mnogi migranti su se vratili u svoju domovinu, i čak vidimo obećavajuće znake ruralnog oživljavanja - izjavila je Alana Armitaž, direktorka UNFPA za jugoistočnu Evropu i centralnu Aziju.\nTokom prvih nedelja i meseci pandemije, stotine hiljada ljudi koji su živeli i radili u Engleskoj, Nemačkoj, Švajcarskoj i drugim zemljama - vratili su se svojim kućama. Iako ne postoje precizni brojevi povratnika i povratnica, podaci iz Bugarske pokazuju da se više od pola miliona ljudi tokom perioda prve izolacije, dok se u Srbiju, po nekim procenama, već u prvim danima pandemije, u martu 2020, vratilo više od 300.000 građana.\n- Zemlje jugoistočne Evrope sada imaju priliku da kreiraju podsticaje za one koji su se vratili, sa njihovim vrednim iskustvima i znanjima, da ostanu i ubrzaju novonastali pomak ka životu na selu, čineći ruralne oblasti privlačnim - dodala je Armitaž.\nPrema projekcijama koje su rađene pre pandemije, Srbija će do 2050 imati 24 odsto manje ljudi. Sa skoro polovinom stanovništva koje živi u Beogradu, Novom Sadu, Nišu i Subotici, mnoga sela su ostala sa samo 500 i manje stanovnika.\nJoš od 2013. godine, prijavljeno je da se 250.000 ljudi kretalo iz ruralnih u urbane oblasti na godišnjem nivou. Ipak, procenjeno je da je oko milion ljudi (od sveukupne populacije od nešto manje od sedam miliona) živelo u ruralnim oblastima 2020. godine, uključujući 175.000 penzionera.\nVodeći eksperti, aktivisti, istraživači, novinari, i nacionalni i internacionalni razvojni partneri su predložili načine na koje bi zemlje u regionu mogle da iskoriste povratne migracije, kako bi preokrenule decenijsku depopulaciju sela, proces koji se nekada činio nezaustavljivim. Ovi načini uključuju: poboljšanje migracionih podataka, rešavanje poreskih problema za povratnike za platama iz inostranstva, uključivanje lokalnih samouprava, kombinovanje urbanih veština sa lokalnim tradicijama i znanjima, unapređenje infrastrukture i digitalizacije u ruralnim oblastima koje imaju potencijal, i angažovanje dijaspora.\nSrbija pandemija UN kovid


Vllasi: Francuzi su Vučića stavili pozadi jer je Srbija počela Prvi svjetski rat - Gorapress.net\n15.11.2018. u 09:55\n“Francuska sramota na Dan pobjede u Velikom ratu”, “Pariz više nije grad svjetlosti”, “Sram vas bilo – Francuzi prodali Thaciju mjesto pored Putina”, podsjetimo, naslovi su u beogradskoj štampi s početka ove sedmice nakon ceremonije proslave 100. obljetnice završetka 1. svjetskog rata u Parizu.\nAzem Vllasi, bivši kosovski političar, ugledni advokat, analitičar, savjetnik kosovskog predsjednika Hashima Thaçija za vanjsku politiku, kao i Ministarstva vanjskih poslova Kosova, u razgovoru za Radiosarajevo.ba govori o žestokim reakcijama Srbije i mogućoj pozadini cijelog slučaja.\nIako je ambasador Francuske u Beogradu Frederic Mondoloni uputio izvinjenje Vučiću i srpskom narodu zbog protokola i rasporeda sjedenja na svečanosti obilježavanja Dana pobjede u Parizu, dok francuski list Figaro danas piše da je „Srbija nepravedno ponižena na komemoraciji u Parizu“, Vllasi smatra da ništa nije slučajno.\n„Gdje god vide pretstavnike Kosova na međunarodnoj sceni, Vučić i njegovi trabanti polude. A što se tiče mjesta gdje je Thaqi sjedio, a gdje Vučić, očigledno je da predsjednik Srbije ne poznaje francuski protokol. On bi da vidi sebe kao da je Srbiji mjesto među pobjednicima u Prvom svjetskom ratu. A Srbija je, historijski gledano odgovorna za početak tog rata! Zbog Sarajevskog atentata na Franca Ferdinanda i uloge Srbije u tome. To je francuski protokol sigurno imao u vidu kada je Vučića smjesto tamo negdje pozadi“, kazao je Vllasi za Radiosarajevo.ba.\nTo što su se ostaci srpske vojske, dodaje Vllasi, „šlepovali uz Francusku i Britansku vojsku 1918. iz pravca Solunskog fronta, ne svrstava je u red pobjednika“.\n„Usputni susret Thaqija sa Putinom u Parizu nema nikakav značaj. Rusija, nažalost i nadalje hrabri Srbiju u antikosovskoj politici i tu se nista ne mijenja“, zaključio je Vllasi.


OMOGUĆITI OPŠTINAMA NESMETANO KORIŠTENjE SREDSTAVA OD ŠUMSKIH BOGATSTAVA | SRNA\nOMOGUĆITI OPŠTINAMA NESMETANO KORIŠTENjE SREDSTAVA OD ŠUMSKIH BOGATSTAVA\nPETROVAC/DRINIĆ, 19. JUNA /SRNA/ - Predsjednik Saveza opština i gradova Republike Srpske LJubiša Ćosić izjavio je da je potrebno raditi na izmjeni člana 89 Zakona o šumama kako bi se opštinama dozvolilo da nesmetano koriste sredstva na ime rente od šumskih bogatstava i da im ona neprekidno pristižu.\nĆosić, koji se danas sastao sa načelnicima opštine Drinić Milanom Grbićem, Oštra Luka Draganom Stanarom i Ribnik Radenkom Banjcem, naveo je da ove tri opštine u strukturi svojih budžeta od 30 do 40 odsto prihoda ostvaruju na ime rente od šumskih bogatstava.\n"Zauzeli smo opšti stav da model finansiranja opštinskih uprava bude riješen sistemskim pristupom, i to tako što bi se djelovalo na ujednačen regionalni pristup. U okviru Republike Srpske trebalo bi definisati podregije i opština koje njima gravitiraju, te formirati fiksni fond koji bi omogućio da zagarantovani iznos sredstava bude obezbijeđen za svaku lokalnu zajednicu", rekao je Ćosić Srni nakon sastanka u Driniću.\nPrema njegovim riječima, dogovoren je i zajednički nastup načelnika prema Vladi Republike Srpske tako što bi problem jednog bio predstavljen kao problem svih.\nOn je naveo da su na današnji sastanak pozvani i načelnici opština Jezero i Istočni Drvar, ali su bili spriječeni da dođu.\n"Nas četvorica, od ukupno 64 načelnika opština, sastali smo se kod načelnika opštine Petrovac-Drinić Milana Grbića i razgovarali o svim pitanjima iz naše nadležnosti, kao što su finansiranje lokalnih zajednica i infrastrukturnih projekata, funkcionisanje domova zdravlja, podrška Vlade Republike Srpske - dakle, sve ono što čini život građana", rekao je Ćosić.\nĆosić je istakao da Savez opština i gradova Republike Srpske sa svojim kapacitetima može biti sjajan zagovarač politika u lokalnim zajednicama, uz neizostavno partnerstvo Vlade Srpske i veliku pomoć predsjednika Republike Srpske, kao i solidarnost među načelnicima opština.


Serenčeš: Ne postoji strategija privatizacije manjinskih medija | Autonomija\nMedijski analitičar Žužana Serenčeš ocenila je danas da je evidentno da ne postoji razrađena državna strateg…\nMedijski analitičar Žužana Serenčeš ocenila je danas da je evidentno da ne postoji razrađena državna strategija za privatizaciju manjinskih medija u Vojvodini.\nSerenčeš je na okruglom stolu „Informisanje na jezicima nacionalnih manjina“ u Nezavisnom društvu novinara Vojvodine (NDNV) navela da je nepostojanje takve strategije logična posledica činjenice da u Srbiji ne postoji promišljena i dugoročna manjinska politika.\nOna je ocenila da je privatizacija medija u Srbiji obustavljena ne zbog zaštite programa na manjinskim jezicima, što je bilo zvanično obrazloženje, već zbog nagodbi i trgovine između pojedinih političkih partija.\n„Da je to tako, svedoči i činjenica da se, ni godinu i po nakon zaustavljanja privatizacije, još ne zna kada će taj proces biti otkočen, a rešenja za opstanak manjinskih programa se i ne naziru“, kazala je Žužana Serenčeš.\nOcenila je da država mora da razradi institucionalne mehanizme kojima će biti obezbeđena materijalna podrška manjinskim medijima, jer ti mediji bez podrške ne mogu da opstanu.\n„U sadašnjoj situaciji, način ostvarivanja manjinskih prava na informisanje u mnogim slučajevima zavisi isključivo od trenutnih političkih okolnosti ili interesa političkih elita“, ocenila je Serenčeš.\nOna je kritikovala i manjinske nacionalne savete i ocenila da oni itekako utiču na uređivačke politike listova čiji su osnivači, što za posledicu ima zatvaranje tih listova u etničke okvire i nedostatak interkulturalnosti.\nSkupština Vojvodine prenela je 2004. godine osnivačka prava nad listovima na manjinskim jezicima na manjinske nacionalne savete.\nSerenčeš je kritikovala i Radio-televiziju Vojvodine, za koju je kazala da udovoljava zakonskoj obavezi emitovanja programa na jezicima nacionalnih manjina na svom Drugom programu, ali je ocenila da je taj program veoma niskog kvaliteta.\nŽužana Serenčeš danas je predstavila analizu „Informisanje na jezicima nacionalnih manjina u Vojvodini i deetatizacija“, koju je izradila u okviru projekta NDNV-a.\nU analizi se navode i podaci pokrajinskog sekretarijata za informacije, po kojima u Vojvodini danas postoji 114 manjinskih medija i manjinskih medijskih proizvoda, na ukupno 11 jezika, bilo da je u pitanju štampa, radio ili televizija.\nNajviše manjinskih medija i proizvoda, ukupno 48, ima na mađarskom jeziku.


Kakva nam je zaštita potrebna? Pa… standardna, hoću reći standardizovana – EkoBlog\nAktivizam i edukacija, Zakoni\nKakva nam je zaštita potrebna? Pa… standardna, hoću reći standardizovana\nPosted by Бојана Живковић on 08/02/2018 2 0 komentara\n„Ekostar Pak„ u misiji upravljanja otpadom\nAko vas zanima kakve veze imaju zaštita životne sredine i ISO standardi, ovo je pravi tekst za vas.\nStandardi imaju pozitivan uticaj na većinu aspekata naših života. Oni obezbeđuju željene karakteristike proizvoda i usluga kao što su kvalitet, pozitivno delovanje na životnu sredinu, bezbednost, pouzdanost, efikasnost i zamenljivost. Ako standardi ne bi postojali, to bismo veoma brzo primetili. Smetalo bi nam što su proizvodi lošeg kvaliteta, nisu bezbedni ili nisu kompatibilni sa opremom koju već posedujemo. Kada proizvodi, sistemi, mašine i uređaji rade dobro i bezbedno, to je uglavnom zato što ispunjavaju zahteve standarda.\nStandard je dokument u kome se definišu pravila, smernice ili karakteristike za aktivnosti ili njihove rezultate (proizvod ili usluga mogu biti taj rezultat) radi postizanja optimalnog nivoa uređenosti u datom kontekstu. Nastaju i razvijaju se kao rezultat dostignuća u nauci i tehnici, kao i na osnovu iskustva dobre prakse, u svim oblastima.\nUsaglašenost sa standardima je dobrovoljna, osim ako se na standard poziva ugovor između proizvođača i kupca ili tehnički propis. Države mogu da usvoje ISO standarde kao zakonski obavezne ili da se na njih pozivaju u propisima, a neki standardi postaju i zahtev tržišta.\nInternacionalna organizacija za standardizaciju (ISO) je najveća svetska organizacija koja se bavi razvojem i izdavanjem internacionalnih standarda, uputstava, smernica i priručnika u vezi sa standardima.\nSrpski standardi su standardi koje je doneo Institut za standardizaciju Srbije (ISS) kao nacionalno telo za standarde. Srpski standardi i srodni dokumenti označavaju se oznakom SRPS, u skladu sa pravilima Instituta. Izrađuju se i objavljuju uz poštovanje principa i pravila koje su uspostavile međunarodne i evropske organizacije za standardizaciju. Njih je Institut prihvatio u svojim internim pravilima, prilagodivši ih, s jedne strane, mogućnostima datim u nacionalnoj regulativi, a sa druge strane, iskustvima i dobroj praksi u oblasti nacionalne standardizacije.\nVećina standarda je usko specijalizovana za određeni proizvod, materijal ili proces, dok su ISO 9001 i ISO 14001 generički standardi upravljanja sistemima. Generički znači da se isti standard može primeniti na bilo koju aktivnost i na bilo koju organizaciju, bez obzira na njenu delatnost, veličinu i strukturu, i to u različitim geografskim, kulturnim i društvenim uslovima.\nPrimena sistema upravljanja zaštitom životne sredine i serije međunarodnih standarda ISO 14000 treba da skrene pažnju celog sveta na životnu sredinu, podstičući napore za čistiji, sigurniji i zdraviji svet oko nas. Postojanje standarda omogućava organizacijama da svoje ekološke aktivnosti usmere prema međunarodno prihvaćenim kriterijumima.\nStandardi ISO 14000 serije ne utvrđuju apsolutne zahteve za ekološke performanse organizacije, izuzev zahteva za stalno poboljšanje i usaglašenost sa važećim zakonima i propisima. Sama organizacija treba da odluči i jasno dokumentuje svoj ekološki obuhvat, kao i koje će standarde iz ove serije primeniti.\nISO 14001 definiše zahteve za sistem upravljanja zaštitom životne sredine, a ISO 14004 daje opšte smernice za implementaciju tog sistema. Ostali standardi iz ove serije se odnose na specifične delove u okviru zaštite životne sredine kao na primer: označavanje, ocenjivanje performansi, analizu životnog ciklusa, komunikaciju i reviziju. Ispunjavanje zahteva iz standarda je potrebno dokumentovati kako bi postojao dokaz o poštovanju standarda.\nSistem upravljanja zaštitom životne sredine koji je u skladu sa ISO 14001 je upravljački alat koji omogućava organizaciji da:\nidentifikuje i kontroliše uticaj svojih aktivnosti, proizvoda i usluga na životnu sredinu;\npoboljša odnos prema životnoj sredini;\nimplementira sistematski pristup kojim će postizati ciljeve koji se odnose na zaštitu životne sredine i obezbedi dokaz da je postigla postavljene ciljeve, a može koristiti i kao alat za postizanje internih i eksternih ciljeva:\nosiguranje menadžmentu da je uticaj preduzeća i njegovih poslovnih procesa na životnu sredinu pod kontrolom;\nuverenje zaposlenima, ali i eksternim zainteresovanim stranama da se preduzeće odgovorno odnosi prema životnoj sredini;\nusklađivanje poslovanja sa propisima iz oblasti životne sredine;\ndavanje primera drugim organizacijama, poslovnim partnerima.\nUvođenje sistema menadžmenta zaštitom životne sredine omogućava organizaciji da rešava ekološke probleme planski i na ekonomičniji način, dajući prioritet preventivnim merama, ali ne isključujući ni neophodne mere remedijacije. Uvođenje takvog sistema u početku može izgledati kao da zahteva previše vremena i novca, međutim rezultati pokazuju da se dugoročno povećava efikasnost. Na taj način organizacija poboljšava kontrolu troškova i smanjuje ekološki rizik. Iskustva pokazuju da se ovakva ulaganja mogu povratiti već posle 18 meseci.\nSertifikat predstavlja pisanu garanciju izdatu od strane nezavisnog sertifikacionog tela, koji se izdaje nakon što se revizijom utvrdi da je određeni sistem, proizvod ili usluga u skladu sa zahtevima navedenim u standardu. Po dobijanju sertifikata periodične provere služe za održavanje usaglašenosti i stalno poboljšanje.\nIako je sertifikacija za ISO 14001 dobrovoljna, na desetine hiljada organizacija u svetu pristupa tom procesu jer posedovanje sertifikata donosi brojne koristi. Pored toga, sertifikacija postaje ključni faktor za poboljšanje komunikacije o ekološkim problemima sa javnošću i državnim organima, što smanjuje obim nadzora i smanjuje premije osiguranja.\nSvako od nas može dati svoj doprinos uvođenju standarda tako što će, kao potrošač ili korisnik usluga, prednost davati kompanijama koje imaju sertifikat ISO 14000 ili kao preduzetnik, tako što će svoje poslovanje sertifikovati.\nDivan tekst. Bavim se poslom zaštite životne sredine, otpadnim vodama komunalnog i atmosferskog porekla. Standardi su postojali i ranije, kroz zakon o vodama, uredba o graničnim vrednostima….i one se ne poštuju. Ni pre 30, 20, 10 godina, ni sada…Silom prilika (krediti evropskih banaka, strani investitori….) mnogi novi projekti nose u sebi odredbu i smernice za uređaje za tretman ovih voda. Ali, npr. Beograd ni grad, ni fakulteti, ni JKP nemaju svest o tome da iste uredbe koje smo imali + prevodi normativa od strane ISS (kao SRPS EN 12566) moraju da se primene lokalno, bez presedana…a da… i da se pročitaju, usvoje i razumeju. Želim Vam puno uspeha u radu. Igor Stanković\nNa EkoBlogu se trudimo da edukujemo, širmo pozitivan uticaj i dajemo dobre ideje za život u skladu sa održivim razvojem.


Paket pomoći: Novac koji vam je država uplatila šta ako ostane na računu duže nego što treba? - Valjevo na dlanu\nHomePrivredaPaket pomoći: Novac koji vam je država uplatila šta ako ostane na računu duže nego što treba?\nPaket pomoći: Novac koji vam je država uplatila šta ako ostane na računu duže nego što treba?\nIstekom tog roka posebni namenski računi – kovid 19 se gase, a neiskorišćena sredstva sa tih računa prenose se na poseban budžetski račun.\nMinistarstvo finansija je, podseća NBS povodom sprovođenja Uredbe dalo mišljenje i instrukciju koja je prosleđena svim bankama u kojem je još jednom istaknuto da imajući u vidu da određeni broj privrednih subjekata nije iskoristio sredstva po osnovu direktnih davanja preneta na poseban namenski račun – kovid 19, banke su dužne da od 1. novembra 2020. godine onemoguće klijentima raspolaganje navedenim sredstvima.\nNOVAK PONOVO NA TRON


Popularna pesma Despacito konačno je skinuta sa trona i to je Baby Shark Dance\nDečija pesma Baby Shark Dance novi je gospodar YouTube kanala. Zvanično, ovo je video snimak koji je od 2016. godine ostvario čak 7,15 milijardi godina, čime je skinuo sa trona popularni hit Despacito koji je skoro tri pune godine, od 2017. godine bio zvanično najpregledajiji video snimak na ovom kanalu.\nOdrasli pesmu doživljavaju kao iritantnu, što se može zaključiti i po komentarima, dok je sa druge strane deca obožavaju. Tako je pesma Baby Shark Dance, koji je pre pet godina objavila južnokorejska kompanija Pinkfong postala je novi rekorder na YouTube kanalu sa 7 milijardi i 150 miliona pregleda.\nJužnokorejska kompanija koja je plasirala ovu pesmu zaradila samo od strimova više od 5 miliona dolara.\nTako je južnokorejska kompanija zaradila samo od strimova više od 5 miliona dolara. Inače, njihova verzija samo je jedna od brojnih izvođenja popularne pesme, ali nijedna nije toliko popularna kao ova verzija u izvp,ođenju dečaka Hopija Segoina.\nNavodno, pesma je nastala tokom sedamdesetih godina u američkim letnim kampovima, dok je prema jednoj teoriji nastala 1975. godine nakon velikog uspeha Spielbergovih "Ralja".\nnajgledaniji snimak na Jutjubu\npesma sa najviše pregleda